Στην άκρη του βράχου, της Αλκυόνης Παπαδάκη | τοβιβλίο.net\nΑλκυόνη Παπαδάκη | Εκδόσεις ΔΙΟΠΤΡΑ | Νέλλη Αλεξοπούλου\nΗ Αλκυόνη Παπαδάκη έρχεται για άλλη μια φορά να μας εκπλήξει με το νέο της μυθιστόρημα “Στην άκρη του βράχου”, που κυκλοφορεί από τις εκδόσεις Διόπτρα. Άνθρωποι με ανοιχτές πληγές, αθώοι και καλοσυνάτοι, δέχονται τα πολλαπλά χτυπήματα της μοίρας. Φτάνουν στην άκρη του βράχου και προσπαθούν με το ένα πόδι να στηριχτούν για να μην πέσουν στον γκρεμό. Ο πρωταγωνιστής είναι ο Στρατής, ένα μικρό παιδί που μεγαλώνει σε ένα περιβάλλον όπου η ενδοοικογενειακή βία αποτελεί καθημερινότητα. Η μητέρα του, η Σμαράγδα, παρά τις δυσκολίες, προσπαθεί με κάθε τρόπο να κάνει χαρούμενο το παιδί της. Πρόκειται για δύο αληθινούς ήρωες. Η συγγραφέας μίλησε στο δικτυακό τόπο τοβιβλίο.net και την Νέλλη Αλεξοπούλου για το νέο της βιβλίο, θίγοντας την σημασία που έχει το περιβάλλον στο οποίο μεγαλώνει ένα παιδί.\nΤι σας ενέπνευσε να γράψετε την συγκεκριμένη ιστορία;\nΣ’ όλη μου τη ζωή ήμουν και είμαι κοντά στους ανθρώπους και στα παθήματά τους. Στη συγκεκριμένη περίπτωση, με πόνεσε πολύ η τραγική ιστορία ενός εφήβου. Στο βιβλίο δεν είναι βέβαια ακριβώς αυτή η ιστορία. Όπως ξέρετε, η λογοτεχνία δεν είναι φωτογραφία, είναι ζωγραφική…\nΣτο μυθιστόρημα γράφετε πως: “Στην ζωή πρέπει να είσαι πάντοτε ένας άξιος μαχητής. Να μην ξεχνάς ποτέ τον στόχο σου”. Τι σημαίνει για εσάς “άξιος μαχητής”;\nΆξιος μαχητής, σημαίνει, να μην το βάζεις ποτέ κάτω. Να μη σηκώνεις τα χέρια ψηλά. Να αντιμετωπίζεις τα προβλήματα της ζωής με θάρρος και πίστη για το καλύτερο.\nΟ Αμβρόσιος είναι ένας υπερβολικά καλός χαρακτήρας. Θεωρείτε πως η υπερβολική καλοσύνη βλάπτει;\nΚάθε υπερβολή έχει και τα αρνητικά της. Συνήθως οι υπερβολικά καλοί γίνονται χαλί που πάνω του παρελαύνουν παιανίζοντας οι ανάξιοι.\nΟ χρόνος μπορεί να σβήσει ή τουλάχιστον να απαλύνει τις πληγές;\nΟ χρόνος σίγουρα απαλύνει αλλά δεν σβήνει πάντα. Είναι μερικές πληγές που μοιάζουν με τα ενεργά ηφαίστεια. Δεν ξέρεις ποτέ και πώς θα συμπεριφερθούν.\nΗ ψυχή ενός παιδιού είναι ένας καμβάς. Αν το γεμίσουμε με χρώματα της αγάπης, θα ανθίσει. Αν όχι, τότε θα μπορέσει ως ενήλικας πια να εξημερώσει τα θηρία που φύτρωσαν στην ψυχή του, όπως στην περίπτωση του Παυλάρα;\nΤα θηρία μέσα στις παιδικές ψυχές δεν εξημερώνονται. Παραμονεύουν.\nΜπορεί κανείς να αλλάξει το πεπρωμένο του;\nΝα το αλλάξει ίσως δεν μπορεί. Να το διαχειριστεί όμως, είναι στο χέρι του.\nΗ Σμαράγδα ελπίζει ότι θα γίνει το θαύμα και θα μπορέσουν να σωθούν με το γιο της. Μπορούν να γίνουν τέτοια θαύματα ή ο άνθρωπος έχει την ευθύνη να τα δημιουργήσει μόνος του;\nΜέσα βαθιά στην ψυχή μας, υπάρχει πάντα ένα θαύμα. Είναι η ανάσα του Θεού. Οφείλουμε ν’ αγωνιστούμε για να το αποκαλύψουμε.\nΓια να γευτεί κανείς τις χαρές της ζωής, χρειάζεται να ανοίξει την ψυχή του. Πόσο δύσκολο είναι το άνοιγμα της ψυχής;\nΣε μια ψυχή κλεισμένη με αμπάρες, πόσες φορές θα χτυπήσει η χαρά της ζωής; Δεν αξίζει να ζούμε μέσα στο σκοτάδι από φόβο μην μπούνε μέσα ληστές. Υπάρχει χειρότερος ληστής από το φόβο;\nΔεν είναι δύσκολο να πετάξεις τις αμπάρες. Φτάνει να κοιτάζεις κατάματα τον ήλιο και να καλημερίζεις με ευγνωμοσύνη και αγάπη την καινούργια ημέρα. Πρόσεξες πώς ανθίζουν γύρω σου τα λουλούδια; Πάρε το μήνυμά τους.


Κατασκηνωτικό Τριήμερο Κυριών στη Μακρυνίτσα - ΕΚΚΛΗΣΙΑ ONLINE\nΑρχική » ΝΕΑ » Κατασκηνωτικό Τριήμερο Κυριών στη Μακρυνίτσα\nΟι 140 κυρίες έζησαν στιγμές πνευματικής ανάτασης στο Προσευχητάρι και στη Θ. Λειτουργία της Κυριακής, τραγούδησαν, γνωρίστηκαν και επικοινώνησαν, ψυχαγωγήθηκαν στο υπαίθριο θέατρο «ΘΑΒΩΡ» και στην Τραπεζαρία, γλέντησαν και χόρεψαν στην «πυρά», συζήτησαν, «έγιναν για λίγες ώρες παιδιά», πήραν – κατά γενική τους ομολογία – δύναμη και κουράγιο για τον αγώνα του χειμώνα.\nΕπίσημος προσκεκλημένος ήταν ο π. Θεμιστοκλής Μουρτζανός, Γενικός Αρχιερατικός Επίτροπος της Ι. Μητροπόλεως Κερκύρας, ο οποίος ανέπτυξε φωτισμένα δύο εισηγήσεις, με κεντρικό θέμα την ταυτότητα της Οικογένειας. Μετά και από τις δύο ακολούθησε γόνιμος ζωντανός διάλογος, καταλήγοντας στο ότι η Εκκλησία είναι οικογένεια και πρόταση: η οικογένεια να γίνεται εκκλησία.\nΟι κυρίες, φεύγοντας ενθουσιασμένες το απόγευμα της Κυριακής, ανανέωσαν το ραντεβού για του χρόνου\nΕξόδιος ακολουθία του π. Στεφάνου ΣιακαβάραΕορτολόγιο: Ποιοι γιορτάζουν σήμερα 3 Σεπτεμβρίου-eortologio


To panda 4x4 χωρίς την επιλογή βενζινοκινητήρα - Σελίδα 2 - fiat4x4\nΔημοσκόπηση:Συμφωνείτε με την κίνηση της fiat να μην προσφέρει επιλογή βενζινοκινητήρα στο panda 4x4;\n1 Χρόνος 5 Μήνες πριν\t#3027 από makis0510\nΑ!!! Και ξέχασα να σας πω ,πως αν θέλετε δικύλινδρο πάρτε μια γουρούνα 4x4!!!!!!\n1 Χρόνος 5 Μήνες πριν\t- 1 Χρόνος 4 Μήνες πριν\t#3028 από nickstath\nΕ, όχι και γουρούνα ο απόλυτος κυρίαρχος στον καθιερωμένο ετήσιο διαγωνισμό «Engine Of The Year Award» που διακρίθηκε με την μεγαλύτερη βαθμολογία σε τέσσερις κατηγορίες. Καταρχήν, ανακηρύχθηκε καλύτερος κινητήρας της χρονιάς, καλύτερος νέος κινητήρας, κατέκτησε την πρώτη θέση στην κατηγορία των 1.000 cc ενώ αναδείχθηκε και ως ο πιο «πράσινος» κινητήρας...\nFiat TwinAir 875 cc (Fiat 500)\nΚαλύτερος νέος κινητήρας 2011\nFiat TwinAir (Fiat 500)\n> 1.0 lt\n1 Χρόνος 5 Μήνες πριν\t#3029 από makis0510\nΚαλά όλα αυτά αλλά και πάλι είναι λίγος για το βουνό. Εκτός και αν πάτε στα βουνά για πεζοπορία.\n1 Χρόνος 5 Μήνες πριν\t#3030 από nickstath\nΕπειδή ξέρω πως γνωρίζεις, από αξιοπιστία τι λέει αυτό το μοτεράκι; Σπάει, χαλάει;\nΔες το εδώ στο 0-170.\n1 Χρόνος 5 Μήνες πριν\t#3032 από foxfire\nΑπαντήθηκε από foxfire στο θέμα To panda 4x4 χωρίς την επιλογή βενζινοκινητήρα\nH αλήθεια είναι πως για τον Twinair δεν έχω άποψη. Δεν τον έχω οδηγήσει σαν συμπεριφορά και απόδοση, ουτε τον έχω δεί. Απο τον Diesel πάντως δεν έχω κανένα παράπονο! Όπου χρειάστηκε με έβγαλε ασπροπρόσωπο!!!\nΕκτός απο μια δύσκολη διαδρομή βουνού, 22 χιλιόμετρα συνεχή ανηφόρα κακοτράχαλη που πηγαίνεις με 1η και 2η ταχύτητα και στην οποία μπουκώνει ! (είναι και το ηλεκτρικό γκάζι που όσο και να το πατάς... )\n1 Χρόνος 4 Μήνες πριν\t#3044 από Filippos\nΑπαντήθηκε από Filippos στο θέμα To panda 4x4 χωρίς την επιλογή βενζινοκινητήρα\nfoxfire έγραψε: H αλήθεια είναι πως για τον Twinair δεν έχω άποψη. Δεν τον έχω οδηγήσει σαν συμπεριφορά και απόδοση, ουτε τον έχω δεί. Απο τον Diesel πάντως δεν έχω κανένα παράπονο! Όπου χρειάστηκε με έβγαλε ασπροπρόσωπο!!!\nΣυμφωνώ ακριβώς με τα παραπάνω!\nΕμπορικές επιλογές είναι αυτά. Απλά είχε νόημα να συνεχίσει να κυκλοφορεί όταν οι περισσότεροι διάλεγαν τον diesel;;\nΣτην Ελλάδα πάντως νομίζω ότι μόνο ο diesel έρχονταν από την αρχή...


10 Απλά βήματα για να μεταγλωττίσετε τον δικό σας πυρήνα – Cerebrux\n10 Απλά βήματα για να μεταγλωττίσετε τον δικό σας πυρήνα\nDate: 27-02-2011Author: Salih 99 Σχόλια\nΣε προηγούμενο άρθρο εξετάσαμε πως μπορούμε να μεταγλωττίσουμε (compile) ένα πρόγραμμα από τον πηγαίο κώδικά του για να το βελτιστοποιήσουμε και να μειώσουμε τους πόρους του συστήματος που καταναλώνει. Έπειτα είδαμε την “άγρια πλευρά του Ubuntu”, όπου χτίσαμε το λειτουργικό μας ξεκινώντας από 15 MB και βάλαμε μόνο όσα χρειαζόμαστε. Μπορείτε να διαβάσετε τα προηγούμενα δύο άρθρα αν ενδιαφέρεστε να εκμεταλλευτείτε στο έπακρο το hardware σας όπως κάνουν οι χρήστες Gentoo και Arch.\nΗ άγρια πλευρά του … Ubuntu\nHaking the power of source: Η δύναμη της μεταγλώττισης του κώδικα των Εφαρμογών\nΘα συνεχίσω από το προηγούμενο στάδιο όπου χτίσαμε ένα minimal Ubuntu, πανάλαφρο και ταχύτατο. Στο παρόν άρθρο θα του πετσοκόψω τον πυρήνα για είναι ακόμα ποιο γρήγορος. Εσείς δεν χρειάζεται να ξεκινήσετε από το προηγούμενο άρθρο. Οι οδηγίες που θα δώσω μπορούν να εφαρμοστούν και στο Ubuntu που έχετε ήδη.\nΘα σκεφτεί κανείς γιατί να μεταγλωττίσουμε τον πυρήνα; Υπάρχει κάποιος σοβαρός λόγος ; Το σύστημά μου είναι πολύ δυνατό, γιατί να μπω στον κόπο; Η απάντηση είναι απλή:\nΔεν χρειάζεται να κάνετε τίποτα.\nΤότε προς τι αυτή ταλαιπωρία; Γιατί να το κάνουμε; Η απάντηση και εδώ είναι απλή:\nΑς δούμε μερικές αλήθειες και ο καθένας ας κρίνει με βάση την προσωπική του εμπειρία. Το Linux ουσιαστικά είναι ένας modular-monolithic kernel. Σε απλά ελληνικά αυτό σημαίνει ότι ο πυρήνας (kernel) είναι ένα μεγάλο, αυτόνομο και ενιαίο πρόγραμμα (monolithic) που ελέγχει όλο το υλικό και τις διεργασίες του υπολογιστή μας και αναγνωρίζει/διαχειρίζεται το hardware μας ενεργοποιώντας οδηγούς (modules) που σε άλλα λειτουργικά ονομάζονται drivers.\nΛόγο αυτής της φύσης του το Linux δεν χρειάζεται CD με Drivers για να αναγνωρίζει το υλικό του υπολογιστή μας. Μόλις συνδέσουμε στον υπολογιστή μας, ας πούμε μια WebCam, αμέσως την αναγνωρίζει χωρίς να μας ζητάει CD με τους Driver.\nΕπομένως καταλαβαίνετε ότι ο Linux πυρήνας, που έρχεται με την διανομή μας, περιέχει drivers και κώδικα που μπορεί να καλύψει μια ευρεία γκάμα υλικών και συσκευών. Με την μεταγλώττιση του πυρήνα μπορούμε να πούμε στον πυρήνα τι υλικό έχουμε ακριβώς και τι δεν χρειαζόμαστε. Το αποτέλεσμα θα είναι να αποκτήσουμε ένα λιτό Linux (πυρήνας) που έχει “κατασκευαστεί” με τις προδιαγραφές του υπολογιστή μας. Με άλλα λόγια είναι λες και φτιάχτηκε αποκλειστικά για εμάς. Εμείς όμως, για να μην τρομάξουμε τους αρχάριους φίλους μας στο παρόν οδηγό θα πούμε στον πυρήνα να κάνει ένα μόνο πράγμα:\n“Έχω επεξεργαστή Intel i7Quad-Core [εσείς θα του πείτε τον δικό σας] και θέλω να γίνεις super-duper για αυτό τον επεξεργαστή οκ;;; το κατάλαβες ;;;”\nΣτο τέλος τις διαδικασίας θα έχουμε στη διάθεσή μας δύο πακέτα .deb τα οποία ουσιαστικά είναι ο νέος πυρήνας που φτιάξαμε μαζί με όλους τους driver που χρειάζεται. Αυτά τα δύο πακέτα θα τα εγκαταστήσουμε και θα επανεκκινήσουμε τον υπολογιστή μας για να φορτώσει το σύστημά μας με τον νέο πυρήνα. Μην ανησυχείτε ο παλιότερος πυρήνας θα είναι εκεί και αν κάτι δεν πάει καλά μπορούμε να απεγκαταστήσουμε τον δικό μας και να συνεχίσουμε να χρησιμοποιούμε αυτόν που ήρθε με την διανομή μας.\nΟπότε πριν ξεκινήσουμε υπάρχουν κάποιες προαπαιτούμενα που πρέπει να πληρείτε για να συνεχίσουμε:\nΠολύ ελεύθερο χρόνο!\nΜια φραπεδιά στο τραπέζι\nΜουσικούλα στον υπολογιστή\nΝα είστε μόνος/μόνη (διώξτε γυναίκα/άντρα, παιδιά, σκυλιά, γατιά…)\nΈνα τερματικό ανοιχτό (Εφαρμογές –> Βοηθήματα –> Τερματικό)\nΣημείωση: Ο παρόν οδηγός είναι εφαρμόσιμος σε Ubuntu/Kubuntu 10.10, 10.04 και 9.10. Δεν θα χρησιμοποιήσουμε κάποια νέα έκδοση πυρήνα αλλά την έκδοση που έχουμε ήδη στο σύστημα μας. Ο λόγος είναι πολύ απλός: Ο πυρήνας που έχουμε απλά δουλεύει οπότε ξέρουμε ότι αν κάτι πάει στραβά θα φταίει κάποια λάθος επιλογή που κάναμε και όχι επειδή είναι ασύμβατος με το σύστημά μας. Οι πιο θαρραλέοι μπορούν να κατεβάζουν πακέτα DEB με νέες εκδόσεις πυρήνα για το Ubuntu από εδώ http://kernel.ubuntu.com/~kernel-ppa/mainline/. Απλά όσοι είστε αρχάριοι παρακαλώ μην κατεβάζετε από εκεί και ακολουθείστε πιστά τις οδηγίες που δίνω στο παρόν οδηγό. Τέλος αυτός ο οδηγός είναι “Idiot proof” αλλά όπως και να έχει προσέξετε τι πληκτρολογείτε στο τερματικό διότι τις περισσότερες φορές θα χρησιμοποιούμε “sudo” πράγμα που μας δίνει όλες τις “δυνάμεις” για να καταστρέψουμε το έργο μας :)\nΠριν ξεκινήσετε κάντε ελέγξτε αν έχουν βγει αναβαθμίσεις του συστήματος σας και εγκαταστήστε τα (Σύστημα –> Διαχείριση Συστήματος –> Ενημερώσεις Συστήματος).\nΈπειτα θα χρειαστούμε το μοντέλο του επεξεργαστή έχουμε. Για να το δούμε ανοίγουμε την “Παρακολούθηση Συστήματος” (Σύστημα –> Διαχείριση Συστήματος –> Παρακολούθηση Συστήματος) και διαλέγουμε την καρτέλα “Σύστημα”. Εκεί στο “Υλικό” θα δούμε το μοντέλο του επεξεργαστή μας.\nΑφού τελειώσετε ανοίγετε το τερματικό (Εφαρμογές –> Βοηθήματα –> Τερματικό) και το πρώτο πράγμα που κάνουμε είναι να εγκαταστήσουμε κάποιες βιβλιοθήκες που είναι απαραίτητες για να συνεχίσουμε.\nsudo apt-get install fakeroot kernel-wedge build-essential makedumpfile\nkernel-package libncurses5 libncurses5-dev libqt3-mt-dev\nΣε αυτό το βήμα θα κάνουμε εγκατάσταση τις εξαρτήσεις του πυρήνα μας. Το “$(uname -r)” στο τέλος της εντολής αναγνωρίζει την έκδοση του πυρήνα που έχουμε στο σύστημά μας και κάνει αυτόματα εγκατάσταση τις εξαρτήσεις του.\nsudo apt-get build-dep --no-install-recommends linux-image-$(uname -r)\nΜετά από λίγη ώρα είμαστε έτοιμοι να “στρώσουμε” το χαλί στο οποίο θα παίξουμε! Με τις παρακάτω εντολές θα δημιουργήσουμε ένα φάκελο με όνομα “source”, θα μπούμε μέσα σε αυτό τον φάκελο και θα κατεβάσουμε τον πηγαίο κώδικα του kernel (περίπου 100 ΜΒ) που είναι ίδιος με του συστήματος μας.\nΈχουμε κατεβάσει τον πηγαίο κώδικα οπότε θα μπούμε μέσα στον φάκελο του και εκεί θα αντιγράψουμε τις ρυθμίσεις (config-Ekdwsh) που έχει ο πυρήνας του συστήματος μας. Αυτό το κάνουμε για να δουλέψουμε επάνω σε ρυθμίσεις που ξέρουμε ότι δουλεύουν. Αν δεν δούλευαν δεν θα είχαμε Ubuntu στο σύστημά μας :P\ncp -vi /boot/config-`uname -r` .config\nΌπου χ.χ.χ είναι η έκδοση του φακέλου. Μπορείτε να γράψετε μόνο “cd linux-” και μετά να πατήσετε “TAB” για να συμπληρώσει αυτόματα τον αριθμό. Πρέπει να ξέρετε οτι κανένας δεν ξέρει απέξω όλες τις εντολές που υπάρχουν στο Linux. Απλά γράφουν μερικές γραμμές π.χ. “apt-g” και μετά πατάνε “TAB” για να δούνε τις επιλογές που έχουν. Αυτή η συμβουλή είναι το μυστικό για να μάθετε το να δουλεύετε το τερματικό.\nBonus Experts Option\nΑυτό είναι μια προαιρετική επιλογή και δεν είστε υποχρεωμένοι να το τρέξετε. Αυτή η κίνηση συνιστάτε μόνο για αυτούς που έχουν διαβάσει το Kernel Optimization: Αυτόματη δημιουργία βελτιστοποιημένου πυρήνα.\nΜην τολμήσετε να εκτελέσετε την παραπάνω εντολή χωρίς να έχει διαβάσει το σχετικό άρθρο γιατί θα τα κάνετε μαντάρα !.\nΣε αυτό το βήμα πρέπει να προσέξουμε πάρα πολύ και να μην το παίξουμε ήρωες. Σε αυτό το βήμα είναι η απόλυτη δύναμη του Linux. Με ένα γραφικό περιβάλλον που θα εμφανιστεί θα έχουμε μπροστά μας όλους τους Driver και τις παραμέτρους του πυρήνα. Οι πιο έμπειροι, από αυτό εδώ το σημείο ξεκινάνε και αφαιρούν ότι δεν χρειάζονται. Πρέπει να αναφέρω ότι οι κορυφαίοι σε αυτό το σημείο είναι οι έμπειροι χρήστες της διανομής GENTOO. Ξέρουν το κάθε συστατικό μοντέλο του υπολογιστή τους (ξεπερνάνε τα 100 σε αριθμό) και βάζουν μόνο αυτά. Έτσι ο πυρήνας τους είναι τόσο μικρός ώστε να χωράει στην L2 cache μνήμη του επεξεργαστή τους. Εμείς όμως δεν θα μπούμε σε αυτά τα μονοπάτια διότι, ολόκληρο βιβλίο θα χρειαστεί να γραφτεί για τις επιλογές που μπορούμε να πειράξουμε. Το μόνο που θα κάνουμε είναι να δηλώσουμε το μοντέλο του επεξεργαστή μας. Οπότε δώστε:\nΜόλις φορτώσει το γραφικό περιβάλλον πηγαίνετε στο “Processor type and feature” . Δεξιά αν κατεβείτε παρακάτω θα βρείτε την επιλογή “Processor family”. Εκεί λογικά θα δείτε να είναι επιλεγμένο το “Generic”. Θα πρέπει να επιλέξετε αυτό που αντιστοιχεί στο μοντέλο του επεξεργαστή σας. Εγώ για παράδειγμα έχω τον επεξεργαστή Intel i7 Quad Core άρα διαλέγω την επιλογή “Core 2/newer Xeon”. Αν πάλι δεν είστε σίγουροι για το τι να επιλέξετε, πείτε μου το μοντέλο του επεξεργαστή σας και θα σας πω τι να επιλέξετε.\nΑφού τελειώσετε με την επιλογή του μοντέλου, πατάτε “Save” και κλέινετε το παράθυρο.\nΜόλις κλείσει το παράθυρο, θα ορίσουμε το πόσες διεργασίες ταυτόχρονα θα εκτελούνται κατά την διάρκεια της μεταγλώττισης για να επιταχύνουμε τη δουλειά μας. Αυτό το κάνουμε επειδή οι σημερινοί επεξεργαστές είναι ικανοί να τρέχουν παράλληλες διεργασίες και όχι μια κάθε φορά. Ο αριθμός που θα βάλετε διπλα από το “=” αντιστοιχεί στον αριθμό των επεξεργαστών/πυρήνων επί 2, που έχει ο υπολογιστής σας αυξημένο κατά μια μονάδα. Π.χ. αν έχουμε μονοπύρηνο τότε βάζουμε 3, αν έχουμε διπλοπύρηνο τότε βάζουμε 5, αν έχουμε τετραπύρηνο βάζουμε 9 κλπ. Ο γενικός τύπος είναι Ν=(cores x 2)+1. Εγώ που έχω τετραπύρηνο επεξεργαστή επέλεξα να βάλλω 9 παράλληλες διεργασίες.\nΕδώ ξεκινάει η μεταγλώττιση. Με τις παρακάτω εντολές θα καθαρίσουμε λίγο τον κώδικα:\nέπειτα θα μεταγλωττίσουμε τον πυρήνα και θα δημιουργήσουμε δυο πακέτα DEB με την έκδοση του να γράφει “turbo” ώστε να τον ξεχωρίζουμε από τον πυρήνα που έρχεται με την διανομή μας:\nfakeroot make-kpkg --initrd --append-to-version=-turbo kernel-image kernel-headers\nΑφού δώσετε και την παραπάνω “διαταγή”, σηκωθείτε και αφήστε τον υπολογιστή σας στην ησυχία του να τελειώσει και επιστρέψτε μετά από 2-3 ώρες. Στο σύστημά μου (i7QuadCore) για να ολοκληρωθεί η διεργασία χρειάστηκαν περίπου 2 ώρες.\nΜόλις τελειώσει η μεταγλώττιση τότε θα δείτε ο κέρσορας στο τερματικό να αναβοσβήνει και να περιμένει την επόμενη “διαταγή” σας (… το καημένο… τι τραβάει από μας!)\nΛογικά είμαστε ακόμα μέσα στον φάκελο (linux-2.6.xxx) και θα πάμε έναν φάκελο πιο πάνω\nόπου αν δώσουμε “ls” θα μας δώσει μια λίστα, που μεταξύ άλλον θα δούμε και τα δυο πακέτα DEB linux-image-2.6.x.x.x.x.x και linux-headers-2.6.x.x.x.x.\nΜένει λοιπόν να τα κάνουμε εγκατάσταση\nsudo dpkg -i linux-image(Πατήστε στο πληκτρολόγιο “TAB” για να το συμπληρώσει).deb\nlinux-headers-2.6.35.(Πατήστε στο πληκτρολόγιο “TAB” για να συμπληρώσει).deb\nΜε αυτό τον τρόπο θα εγκαταστήσουμε και τα δυο πακέτα ταυτόχρονα. Το linux-image.2.6x.x.x ακολουθούμενο απο κενό και μετα το linux-headers.2.6x.x.x και πατάμε ΕΝΤΕR.\nΑφού τελειώσετε την εγκατάσταση μένει να δημιουργήσουμε το αρχείο εκκίνησης του συστήματος (initramfs) και να ενημερώσουμε το menu εκκίνησης του συστήματος μας (GRUB) με τον πυρήνα που έχουμε εγκαταστήσει:\nsudo update-initramfs -c -k 2.6.35.10-turbo ( <--- εδώ είναι απλά η έκδοση του πυρήνα, που γράφει στο πακέτο DEB,\nμαζι με το όνομα που του δώσαμε εμείς πιο πάνω)\nΕνημερώνουμε και τον GRUB για τον δικό μας πυρήνα:\nΚάνουμε επανεκκίνηση τον υπολογιστή μας… Τελειώσαμε… Μόλις ξεκινήσει το σύστημα φορτώσει τον πυρήνα μας. Αν θέλετε να δείτε ότι όλα πήγαν καλά και είμαστε με τον δικό μας πυρήνα ανοίξτε τη ν “Παρακολούθηση Συστήματος” (Σύστημα –> Διαχείριση Συστήματος –> Παρακολούθηση Συστήματος) και διαλέξετε την καρτέλα “Σύστημα”. Εκεί θα δείτε να αναφέρει το ονομα και την έκδοση του πυρήνα μας.\nΑν και το κείμενο είναι μεγάλο η ίδια η διαδικασία μεταγλώττισης του πυρήνα είναι μερικές “διαταγές” στο τερματικό. Μετά από κάποιο καιρό και όταν αποκτήσετε εμπειρία τότε θα μπορείτε να αφαιρείτε περισσότερα στοιχεία από τον πυρήνα σας και έτσι να τον κάνετε περισσότερο αποκλειστικό για το Hardware σας. Ακόμα όμως και αυτή η μικρή αλλαγή που κάναμε στον πυρήνα δηλώνοντας το μοντέλο του επεξεργαστή μας το κάνει πιο αποδοτικό αφού εκμεταλλεύεται στο έπακρο τις ιδιότητες του. Για λόγους ευκολίας παραθέτω αυτά που χρησιμοποιήσαμε για να έχουμε για συνολική εικόνα:\nsudo apt-get install fakeroot kernel-wedge build-essential makedumpfile kernel-package\nlibncurses5 libncurses5-dev libqt3-mt-dev\nsudo dpkg -i linux-image.xxx.deb linux-headers.xxx.deb\nsudo update-initramfs -c -k 2.6.35.10-turbo\nΠροηγούμενο Previous post: Wind and Water : Puzzle Battles\nΕπόμενη Next post: Linux Kernel: Πάμε στα βαθιά… ή μασάτε;\n99 σκέψεις σχετικά με το “10 Απλά βήματα για να μεταγλωττίσετε τον δικό σας πυρήνα”\n28-02-2011 στο 00:37\nSalih καταρχήν θέλω να σου πω πως τα άρθρα σου μέχρι στιγμής είναι απίστευτα! Είναι ακριβώς ότι έψαχνα..Συνέχισε την καλή δουλειά!\n28-02-2011 στο 02:24\nΝα'σε καλά φίλε μου, ευχαριστώ για τα καλά σου λόγια!\nΟ/Η Maure λέει:\n28-02-2011 στο 01:30\nπολύ πολύ καλό, ευχαριστώ!\n28-02-2011 στο 14:23\nMaure χαίρομαι που σου είναι χρήσιμο. Να είσαι καλά!\nΟ/Η dimosfire λέει:\n28-02-2011 στο 02:48\nΣπουδαίο άρθρο συγχαρητήρια!!!!!\n28-02-2011 στο 14:22\nThnx Dimos, να είσαι καλά !\nΟ/Η blackpit35 λέει:\n28-02-2011 στο 10:00\nΦίλε μου αντιμετωπίζω το εξής πρόβλημα..στο βήμα 3 και δίνοντας sudo apt-get build-dep –no-install-recommends linux-image-$(uname -r) μου βγάζει το εξής :\nE: Could not open file /var/lib/apt/lists/downloadue.info_repo_dists_Maverick_all_source_Sources – open (2: No such file or directory)\n28-02-2011 στο 14:21\nHmmm…. περίεργο… τι δουλειά έχει να ψάχνει στο /var/lib/apt/lists/downloadue.info_repo_dists_Maverick_all_source_Sources αυτό στην πραγματικότητα δεν έπρεπε να υπάρχει. Μερικές ερωτήσεις:\n1) Χρησιμοποιείς κάποια διανομή που δεν είναι Ubuntu αλλά βασίζεται σε αυτό ?\n2) Απενεργοποίησε λίγο τα ανεπίσημα αποθετήρια που μπορεί να έχεις προσθέσει ώστε να μην επηρεάζουν την διαδικασία λήψης του κώδικα.\nΑν χρειάζεσαι περισσότερη βοήθεια μη διαστάσεις να ρωτήσεις ! Υπάρχει κιόλας και το forum μας, για ότι δεν πάει καλά μπορείς να αναφέρεις τα προβλήματα που αντιμετωπίζεις στο σύστημά σου.\n01-03-2011 στο 09:26\nΤο Ubuntu 10.10 έχω.\nΚαι τελικά είχες δίκιο, το πρόβλημα ήταν στα ανεπίσημα αποθετήρια. Αφού τα απενεργοποίησα όλα δούλεψαν κανονικότατα. Να ρωτήσω και κάτι ακόμα, απεγκατάσταση πως κάνουμε;\nΣε ευχαριστώ πολύ, για την γρήγορη απάντηση και για τα φανταστικά σου άρθρα (και για το 2clickupdate). Συνέχισε με τον ίδιο απλό τρόπο να μας βοηθάς να κατανοούμε το λειτουργικό μας.\n01-03-2011 στο 11:52\nΝα'σε καλά φίλε μου και χαίρομαι που το 2Click Update σου είναι χρήσιμο !\nΓια να κάνεις απεγκατάσταση τον πυρήνα καλό είναι πρώτα από τον Grub, όταν ανοίξεις τον υπολογιστή, να διαλέξεις εναν προηγούμενο πυρήνα (κάποιο που δεν είναι δικό σου). Έτσι αφού φορτώσει το σύστημα απλά το κάνεις απεγκατ. από το Synaptic (Σύστημα –> Διαχείριση –> Synaptic), θα το βρεις εκεί που λέει "Installed (local or obsolete)" και με προσοχή διαλέγεις τα δύο πακέτα που έφτιαξες ("linux-image" και "linux-headers"), δεξί κλικ επάνω τους και επιλέγεις "ολοκληρωτική απομάκρυνση"… Κάνεις επανεκκίνηση και τέλος.\nΟ/Η lamprakis λέει:\n03-07-2011 στο 19:46\nΠολύ καλό άρθρο. Εκανα τη μεταγλώτηση και όλα πήγαν μια χαρά. Το μονο θεμα είναι ότι τωρα θέλω να μεταγλωτίσω μια νεώτερη έκδοση αλλά δεν μπορώ να κάνω απεγκατάσταση μιας και ο Grub δεν έχει άλλες επιλογές. Είχα καθαρίσει όλους τους παλιούς kernel απο το συστημά μου. Από το Synaptic εγκατέστησα τον πιο πρόσφατο kernel ("linux-image" και "linux-headers") και έκανα ενημέρωση του Grub. Το έκανα 2-3 φορές αλλά στην επανεκκίνηση δεν μου δίνει δυνατοτητα επιλογής άλλου kernel. Εχεις καμιά ιδεα;\n04-07-2011 στο 00:48\nΝικο και Άλεξ ευχαριστώ για τα καλά σας λόγια !\n@AlexandrosMittos:disqus σε περιμένει δουλειά φίλε :P η αποθήκη Android-Apps είναι δικιά σου και περιμένουμε να μας χαρίσεις μαζί με τον Chris, λογισμικά για το Android μας\n@3892c0cb8b63b212ab83eb62710f3f82:disqus Ευχαριστώ για την αναφορά bug ! Μάλλον πρέπει να ανοίξω και ένα forum category για να αναφέρετε τυχών bugs στα λογισμικά μας.\nΤο CaptureMe δουλεύει ως εξής : Κάνεις διπλό κλικ –> Έκτέλεση σε Τερματικό (OXI Aπλά εκτέλεση !) Έτσι μόλις τελειώσεις την εγραφή, πάς στο τερματικό και πατάς το πλήκτρο 'Q'.\nΔοκίμασε αν δεν σου κάνει κόπος και πες μου αν σου δουλεύει έτσι.\nΕυχαριστώ για τον Χρόνο σου !\n11-07-2011 στο 21:35\nΤελικά ήταν προβλημα του grub. Ειχα εγκαταστησει τον grub2 πριν αρκετο καιρό αλλά μάλλον δεν ετρεξα\nsudo upgrade-from-grub-legacy μετά την εγκατάσταση οπότε είχα παραμείνει με τον grub-legacy. Μετα την επανεγκατασταση του grub2 όλα καλά, βρηκε τον πιο προσφατο kernel.\n28-02-2011 στο 15:56\nσε λατρευω!!!! χωριζω την κοπελα μου και ερχομαι να σε παντρευτω!!!!!\nμαζι με το ποστ για τη μεταγλωττιση εφαρμογων, ουσιαστικα καλυψες πληρως την επιθυμια που σου εξεφρασα στο "η αγρια πλευρα του Ubutnu".\nΣτο σχολιο σου σε εκεινο το αρθρο, ναι για εμενα αξιζει η μεταγλωττιση καθως θελω με τον ηδη υπαρχοντα υπολογιστη μου να φτιαξω ενα συστημα που να τρεχει σφαιρα το Openshot. Δεν θελω να πληρωνω λεφτα σε HW ωστε να εχω ενα συστημα που δεν χρειαζεται compile. θελω να εκμεταλλευτω τις δυνατοτητες που μου δινει το Λινουξ, και αρα να πληρωσω για εναν πυργο υπολογιστη 350 ευρω για να εχω επιδοσεις αντιστοιχες με τον πυργο των 700 ευρω με MS Windows. Αλλιως χανω το πλεονεκτημα του Λινουξ να ειναι πιο ελεφρυ και να ξαναζωντανευει παλια μηχανηματα:\nΘελω να φτιαξω μηχανημα με Pentium 4 να τρεχει γρηγορα gnome και οχι Lubuntu (το δοκιμασα και δεν μου αρεσει!)\nερωτηση: τα ιδια βηματα θα μπορουσα να τα κανω και στο Linux Mint Debian; η πιστευεις οτι ειναι εφαρμοσιμα οντως μονο στο Ubuntu?\n28-02-2011 στο 16:02\nXa xaxa ….\nΛοιπόν… Ακόμα δεν σε έχω καλύψει… πίστεψέ με… με το επόμενο άρθρο θα σε καλύψω πλήρως, διότι εκεί θα δούμε πως…. (ας το αφήσω για έκπληξη :P )\nΣχετικά με το αν θα μπορούσες να τα εφαρμόσεις σε Linux Mint Debian ??? Δεν το έχω δοκιμάσει … αλλά γιατί όχι :) Μένει να το δοκιμάσεις και να μας πεις εσύ ! ;)\nΟ/Η Ορέ&sig λέει:\n01-03-2011 στο 01:31\nΑυτό μπορούμε να το κάνουμε και με την κάρτα γραφικών πχ; τι πρέπει να αλλάξουμε; το φάκελο source τον διαγράφω έτσι;\n01-03-2011 στο 04:21\nΟρέστη, αν εννοείς να ενεργοποιήσεις τον driver της κάρτας γραφικών σου από το :\nΤότε αυτό δεν γίνεται διότι ο κλειστός κώδικας των εταιριών Nvidia/ATI δεν υπάρχει στον πυρήνα και πρέπει να τον εγκαθιστάς ξέχωρα.\nΣχετικά με τον source φάκελο, ναι μπορείς να τον δια γράψεις… δεν τον χρειάζεσαι εκτός και αν θες να πειραματιστεί με κάποιες επιλογές παραπάνω και να φτιάξεις νέα πακέτα από την αρχή. Εγώ προσωπικά τον έχω κρατήσει και κατά περιόδους φτιάχνω νέους πυρήνες με διαφορετικές επιλογές. :)\n01-03-2011 στο 08:20\nτι άλλο μπορούμε να φτιάξουμε όμως;\n01-03-2011 στο 14:03\nΟρέστη, από το xconfig μπορείς να βγάλεις/να αφαιρέσεις ότι δεν υπάρχει ως υλικό στον υπολογιστή σου. Αυτό όμως θέλει τεράστια εμπειρία. Η κάθε επιλογή έχει και μια περιγραφή ώστε να είναι κατανοητό τι κάνει το κάθε ένα, μαζί με ένα link για περαιτέρω διάβασμα.\nΌμως το απόλυτο εγχειρίδιο είναι εδώ : https://cerebrux.net/2011/03/01/linux-kernel-pame-sta-vathia-i-masate/\n06-03-2011 στο 14:20\nIntel Pentium dual-core processor T4200\nΤι επιλογη βαζω;\nCore 2/newer Xeon, 386, Pentium-Classic, Pentium-MMX, Pentium-Pro, Pentium M, Pentium-II/Celeron, P-III/Celeron/P-III Xeon, P-4/Celeron(P4-based)/P4 M/older Xeon,\n06-03-2011 στο 16:53\nΘα διαλέξεις το Core 2/newer Xeon\nΆσχετο αλλά, πόση ram έχεις 2, 3 ή 4 GB ???\nΑπο ότι είδα σε προηγούμενο σχόλιο πρέπει να έχεις 32bit Ubuntu σωστά ?\n06-03-2011 στο 17:42\nσε αυτο το μηχανημα με τον Τ4200 επεξεργαστη εχω 32 bit ubuntu 10.04.\nεχει 4 GB RAM. παιζει ρολο;\nΝα παρει…και τελειωσε το compile με την λαθος επιλογη.\nΘα ξανακανω μια εκδοση με το Core 2/newer Xeon\n06-03-2011 στο 17:53\nΘα σε μαλώσω ρε !!!!\nΈχεις αυτό τον επεξεργαστή http://ark.intel.com/Product.aspx?id=37251 και έχεις 32bit Ubuntu ?????\nΕτοιμάσου μόλις βρεις χρόνο να ξανά αρχήσεις από την αρχή ! Κατεβάζεις 64-bit Ubuntu, το κάνεις εγκατάσταση και μετά κάνεις τα 10 βήματα. Έτσι θα έχεις 64bit επεξεργαστή, με 64bit λειτουργικό σύστημα, με 64bit Linux kernel και 4 GB RAM.\nΚατάλαβα οτι έχεις 32bit όταν είδα το πρόθεμα "pae" στον πυρήνα σου. Αυτό είναι ένας modified kernel για να υποστηρίζει 3GB και άνω RAM….\nΔεν σε ξαναμιλάω ρεεεεε ! :P\n06-03-2011 στο 18:26\nηταν το πρωτο λαπ-τοπ που περασα σε Ubuntu και ειχα συναντησει προβληματα!!!\nστο phenom X4 εχω 64bit.\nστο φορματ αν δεν πειραξω το home partition…θα μου κρατησει τις εφαρμογες και τις ρυθμισεις μου ετσι; (θελω να παιξω και με τον πυρηνα τρομαρα μου).\nθα ξανακανω compile γιατι ειχα βαλει την επιλογη του Pentium του απλου και οχι του core 2 που μου ειπες.\n06-03-2011 στο 18:37\nΘα σου κρατήσει απλά τις ρυθμίσεις των προγραμμάτων όχι τα ίδια τα προγράμματα. Απλά όταν ξαναεγκταστήσεις τα προγράμματα θα πάρουν αυτόματα όσες ρυθμίσεις, κωδικούς και άλλα είχες ορίσει.\nΟ/Η cortlinux λέει:\n07-03-2011 στο 14:57\nαυτό είναι από τα αγαπημένα μου στοιχεία του λίνουξ.\nΟ/Η Mteloniatis λέει:\n09-06-2011 στο 09:33\nsudo apt-get build-dep –no-install-recommends linux-image 2.6.35-22\nPicking 'linux-meta' as source package instead of 'linux-image'\nE: Unable to find a source package for 2.6.35-22\n09-06-2011 στο 13:59\nΜπορείς λίγο να γίνεις πιο περιγραφικός ? Με το να κάνεις copy-paste ενα αποτέλεσμα εξόδου τερματικό δεν μας βοηθάς να σε βοηθήσουμε.\nΠαρεμπιπτόντως έχεις ξεχάσει μια παύλα (-) εκεί που λέει …."recommends linux-image 2.6.35-22". Για αυτό και σου βγάζει το E: Unable to find a source package for 2.6.35-22\n10-06-2011 στο 15:54\n22-06-2011 στο 20:58\nκαλησπέρα σε όλους είμαι σχετικά νέος χρήστης του linux ,στο laptop που μου είχε δώσει ο θείος μου πριν μερικά χρονιά [ήταν παλιός και για εκείνη την εποχή] έχω lubuntu 10.4 και θα ήθελα μεταγλωττίσω τον δικό μου πυρήνα, και θα ήθελα να ρωτήσω αν ο παρόν οδηγός είναι εφαρμόσιμος στο λειτουργικό μου και αν όχι , υπάρχει κάποιος άλλος τρόπος να το κάνω ;\n23-06-2011 στο 00:44\nΚαλώς ήρθες Μανόλη !\nΑν και πας κατευθείαν στα βαθιά, μπορεί ο δρόμος να είναι δύσκολος αλλά θα μάθεις πολλά για το λειτουργικό σου σύστημα.\nΌσον αφορά την ερώτησή σου, φυσικά και είναι ίδιος για όλες τις διανομές που βασίζονται στο Ubuntu (iQunix, Elemental, Lubuntu, Xubuntu, Kubuntu)\n23-06-2011 στο 09:53\nευχάριστο πάρα πολύ και καλώς σας βρήκα!\nθα το δοκιμάσω σήμερα κιόλας και αν όλα παν καλά θα το κάνω και στο netbook μου\nΟ/Η sotos2144 λέει:\n24-06-2011 στο 23:27\nΕξακολουθει να εχει προβλημα η εντολη στην σελιδα.Αν κανεις copy-paste την πρωτη εντολη σε μια αλλη σελιδα στον firefox ειναι ενταξει,αν ομως την επικολλησεις σε terminal λοιπουν οι αλλαγες.\nΤο παρατηρησα γιατι εκανα εγκατασταση απο την αρχη ολο το λειτουργικο,σε προσπαθεια να βρω που πηγαν 130ΜΒ απο την συνολικη μνημη.Εντελει ξαναπαρουσιαστηκε το προβλημα αμεσως μετα την επανεκκινηση απο την εγκατασταση του μεταγλωττισμενου πυρηνα .Οσο και αν εψαξα στο google δεν εντοπισα καμμια παρομοια αναφορα.\n25-06-2011 στο 00:59\nΣε ποιά εντολή αναφέρεσαι ?\n25-06-2011 στο 01:32\nΣτο βημα 2.\nΣτο αλλο post μου ειχες δωσει την επιλογη Opteron/Athlon/Hammer/K8 για τον επεξεργαστη μου ξεχασα να αναφερω οτι ειναι δυο οι επεξεργαστες,δεν ξερω αν παιζει ρολο,\n25-06-2011 στο 02:50\nΤι εννοείς δύο επεξεργαστές ?? Εννοείς Duall Core ?? Δηλαδή Διπύρηνο ? Τότε είναι Opteron/Athlon/Hammer/K8 όλη η οικογένεια των AMD. δεν ξέρω αν έχει μπεί κάποια νέα επιλογή στο Processor Family. Αν μπορείς να μου δώσεις μια λίστα με τις επιλογές που βλέπεις στο xconfig, στο P. Family θα βοηθούσε ακόμα περισσότερο\n25-06-2011 στο 07:34\nΟχι δεν εχει αλλη επιλογη ευχαριστω\nΟ/Η alexiko λέει:\n28-08-2011 στο 11:58\nπλεον με τον νεο πυρηνα (2.6.38.11 νομιζω) εχει περισσοτερες επιλογες για τον επεξεργαστη… εγω με atom ηξερα τι να διαλεξω αλλα στην μεταγλωτιση μου εβγαλε την πιστη…\n25-06-2011 στο 11:50\nβήμα 5ο :αφού έχω μπει στον φάκελο linux x.x.x ,του δίνω την επόμενη εντολή και μου βγάζει αυτό\nmns@mns-netbook:~/source/linux-2.6.38$ cp -vi /boot/config-`uname -r` .config\ncp: overwrite `.config'?\n25-06-2011 στο 12:36\nΌτι σου λέει κάνεις. Παίρνεις δηλαδή το .config του συστήματός σου και το αντιγραφείς στο φάκελο του kernel (linux x.x.x) επομένως σε ρωτάει "να αντικαταστήσω το υπάρχων αρχειο .config ?" Του απανατάς ΝΑΙ ("Y")\n25-06-2011 στο 14:16\nΠλέον ο υπολογιστής μου,ανοίγει στον μισό χρόνο και πλέον μου σηκώνει το γραφικό περιβάλλον [LXDE] με απαίτηση μνήμης λιγότερο από 64MB!!!!!!!!!!!\nΣε ευχαριστώ Salih ,πολύ καλό και αναλυτικό άρθρο,συνέχισε έτσι:)!!!\nΟ/Η Georzagk λέει:\n25-06-2011 στο 21:18\nΣτο Βήμα 7 τελειώνει πολύ νωρίτερα από όσο λες με αυτά τα error\nmake: Leaving directory `/home/georzagk/source/linux-2.6.39'\nΚαι δεν υπάρχει το αρχείο που θέλουμε… :(\nΌλα σου τα άρθρα είναι υπέροχα… :D\n25-06-2011 στο 23:44\nGeorzagk Έχω σπάσει το κεφάλι μου να καταλάβω γιατί σου πετάει το σφάλμα… :( Η κρίσιμη εντολή είναι η προηγούμενη… την έχεις τρέξει την παρακάτω εντολήsudo apt-get build-dep "όνομα-kernel-που-πας-να-φτιάξεις (???2.6.39????)"\nΑυτή θα εγκαταστήσει (αν βρει) τις εξαρτήσεις του kernel.Να τονίσω ξανά κάτι που έχω γράψει και στον οδηγό… ΜΗΝ Κατεβάζετε νέα έκδοση kernel και εφαρμόζεται τον παραπάνω οδηγό! Όταν βγαίνει νέος kernel μπορεί να έχει νέες εξαρτήσει που δεν είναι ακόμα πακεταρισμένες για την έκδοση της διανομής και θα πρέπει να τις εγκαταστήσετε χειροκίνητα. Για αυτό έγραψα τον οδηγό… και είναι idiot-prof για τον kernel της διανομής (9.10, 10.04, 11.04, 11.10………..).\n26-06-2011 στο 08:59\nΝαι το έχω τρέξει χωρίς σφάλματα… Τώρα το προσπαθώ από την αρχή μήπως δω και κάνα άλλο σφάλμα νωρίτερα και ενημερώνω…\n26-06-2011 στο 09:38\nΚαι πάλι το ίδιο… :(\n16-07-2011 στο 00:51\nφιλε πηρα και εγω ακριβωσ τα ιδια λαθη στο Κubuntu και αφου εκανα εγκατασταση τα πακετα qt3-dev και ncurses5-dev το προβλημα λυθηκε\nΟ/Η Carolos λέει:\n09-07-2011 στο 22:17\nΜε προβληματιζει που βαζεις το Core2 newer/Xeon αφου ο i7 δεν εχει καποια σχεση ο Core2 και ο Xeon με τον i7.\nΔεν ειναι καλυτερo να βαλεις το generic_x86_64;\nΕγω ας πουμε εχω i5. Τι θα βαλω ως βελτιστη επιλογη;\nΑλλη ερωτηση ειναι το γιατι βαζεις παλαιο πυρηνα; Δεν υποτιθεται οτι οσο πιο καινουργιος ειναι τοσο καλυτερη υποστηριξη θα εχεις στον επεξεργαστη;\nΠοια ειναι η γνωμη σου;\n10-07-2011 στο 00:13\nΟ/Η b3ren λέει:\n11-07-2011 στο 14:25\nΓια την ακρίβεια, με την επιλογή generic το αποτέλεσμα δεν είναι βελτιστοποιημένο για την "οικογένεια" του επεξεργαστή που έχει κάποιος. Έτσι μπορεί να τρέξει σε όλους τους επεξεργαστές _ίδιας_ αρχιτεκτονικής.\n11-07-2011 στο 09:31\nΕχω αρχίσει να προβληματιζομαι παρα πολυ. Ολη αυτη την διαδικασια την παραπανω (compile και εγκατασταση του intel-microcode απο το site της intel) την εκανα για να δω καποια διαφορα στο λαπτοπ μου οσο αφορα την θερμοκρασια. Εχω ενα Dell inspiron 1564 και το δουλευω κατα 99% με ubuntu. Οταν ομως κανω boot σε windows7 βλεπω οτι το συστημα δουλευει πολυ πιο «δροσερα» απο οτι σε linux με ολες τις προσπαθειες να δουλεψει σε powersave mode (οπως για παραδειγμα το CPU freq applet του gnome να το εχω σε powersave μονιμως που αμφιβαλλω αν δουλευει, να εχω κοψει αχρηστες εφαρμογες και λειτουργιες και τελος compile τον kernel). Πραγματικά οταν δουλευω σε linux και ειδικά τωρα το καλοκαιρι, το λαπτοπ «διαμαρτυρεται» (θερμενεται και το ανεμιστηρακι ακουγεται πολυ) και ας έχω και τους κλειστους drivers για την καρτα γραφικων ATI HD (που υποτιθεται βελτιωνεται η κατασταση συμφωνα με τα forums και τις δοκιμές πολλων χρηστων).\nΚανω πολλες προσπαθειες και πιστεψε με εχω σπαταλισει πολλες ωρες (αν τις αθροισω κανουν μερικους μηνες στο συνολο) για να πετυχω εξοικονομιση ενεργειας. Στο windows7 δεν χρειαστηκα παρα μονο 10λεπτα να ψαξω και να βαλω τις ρυθμισεις που δινουν εκοικονόμηση ενεργειας. Ο επεξεργαστης ειναι i5 στα 2.26GHz και το δουλευω στα 1.16GHz με τις ρυθμίσεις που εχω βαλει.\nΔεν ειμαι καθόλου υποστηρικτης του windows ισα ισα συχαινομαι το windows και τα προιοντα της microsoft. Ομως πραγματικα βλεπω οτι για το λαπτοπ μου, η φθορα θα γινει πιο γρηγορα με linux απο οτι με το windows7.\nΕυελπιστω σε μια λυση του προβληματος αυτου καποια στιγμη.\n11-07-2011 στο 14:22\nφίλε μου συμπάσχω με σενα ως κάτοχος Dell Studio 1557 (i7quad-core). Δεν ξέρω αν μπαίνεις πρώτη φορά, αλλά το πρόβλημα που έχεις/έχω το έχω αναλύσει και είναι γνωστό bug του BIOS στα σύγχρονα λάπτοπ.\nΠροσωπικά στο σύστημά μου έχω βάλει και Linux 3.0 (δες εδώ :&nbsp αλλά τελικά δεν είδα διαφορά αφού το πρόβλημα είναι θέμα κατασκευαστών και σχέσης αυτών με την MS. Τελικά κατέληξα στο Ubuntu 11.04 χρησιμοποιώντας όμως όχι τον 2.6.38, με τον οποίο είναι εξοπλισμένος, αλλά με παλιότερο πυρήνα (2.6.32) ο οποίος μου δούλευε άψογα όταν είχα 10.04 lucid Ubuntu και είδα μεγάλη, θετική διαφορά στην μπαταρία/θερμοκρασία\nΚάτι τελευταίο όσον αφορά το Governence του kernel. Το σύστημα αυτόματα πάει σε Ondemand frequency όταν το σύστημα είναι idle ή απλά σερφάρεις. Έτσι ο επεξεργαστής είναι στην χαμηλότερη συχνότητα και ανεβαίνει μόνο αν το απαιτήσει κάποιο λογισμικό. Οπότε με το CpuFreq δεν έχει νόημα να ασχολείσαι.\nΤο θέμα το παρακολουθώ… γιατί με «καίει»… Δοκίμασε όμως την λύση με το pcie_asmp που αναφέρομαι στα παραπάνω άρθρα. Λογικά θα δεις μεγάλη διαφορά αν έχεις προσβληθεί απο το ίδιο bug. Αν έχεις απορίες άσε σχόλιο σε εκείνο το άρθρο για να είναι και on-topic ;) ;)\nΟ/Η sotos21 λέει:\n15-07-2011 στο 19:32\nΘελω την γνωμη σου Salih να μεταγλωττισω τον 2.6.32 η τζαμπα κοπος γιατι η 10.04 που φορα αυτον τον πυρηνα στο laptop μου χτυπαει 60 βαθμους χωρις να κανω καμμια εργασια\n16-07-2011 στο 00:44\n18-07-2011 στο 00:49\nΑλλαγή θερμοαγώγιμης πάστας σε laptop; Δεν είναι επικίνδυνο;\n17-07-2011 στο 22:10\nΌχι αν ξέρεις πως να το κάνεις. Αν δεν ξέρεις το πας σε κάποιον τεχνικό και σου το κάνει.\n18-07-2011 στο 01:10\n18-07-2011 στο 00:52\nΕπίσης όσο αφορα την θερμότητα οταν είμαι σε linux, στην ψύχρα πλεον μπαίνω μόνο σε windows που απλά το laptop είναι πολλες φορές πιο κρύο. Δυστοιχως αλλα δεν μπορω να πειραματιστώ άλλο γιατι είναι το μοναδικό laptop που έχω και δεν θελω να παθει καμια καταστροφη και η αιτια να είναι η θερμοκρασιες απο την λειτουργια σε linux.\n18-07-2011 στο 01:14\nΔεν υπάρχουν επικίνδυνα πειράματα. Αν έχεις δοκιμάσει να βάλεις το pcie_aspm ως επιλογή, έχεις δοκιμάσει παλιότερο πυρήνα και παρόλα αυτά ακόμα έχεις προβλήματα θερμοκρασίας τότε σύντομα αυτά θα εμφανιστούν και στο Windows γιατί είναι θέμα και hardware. Στο προσωπικό μου laptop που είναι 2 ετών είτε βάλω Windows είτε Linux είτε FreeBSD παίρνω τις ίδιες θερμοκρασίες…\n18-07-2011 στο 17:38\nΜε αυτο που περιγράφει εδω http://www.webupd8.org/2011/06/linux-kernel-power… γινεται αυτο το pcie_aspm;\n18-07-2011 στο 22:04\nΝαι με αυτό.\n15-07-2011 στο 12:01\nΚαι τωρα μετα προβληματα ενεργειασ, Σαλιχ θα μπορουσεσ να βαλεισ και εχτρα μπονουσ υλικο αν στο βημα 5 ενσωματωνεσ αυτον τον οδηγο :http://ubuntuforums.org/showthread.php?t=1341580 που δειχνει πςσ να δειξεισ στο πυρηνα να χρησιμοποιησει custom dsdt table!!\n18-07-2011 στο 21:22\nπωσ μπορω να κανω μεταγλωτηση πυρηνα απο εδω&nbsp ;http://kernel.ubuntu.com/~kernel-ppa/mainline/ δεν υπαρχουν πακετα LINUX-SOURCE?\n18-07-2011 στο 21:54\nΌταν εγκαταστήσεις τα πακέτα θα πας στον φάκελο /usr/src/ και θα αντιγράψεις τον αντίστοιχο φάκελο linux-headers-* στον αρχικό σου κατάλογο και θα κάνεις την διαδικασία σύμφωνα με τα παραπάνω. ΠΡΟΕΙΔΟΠΟΊΗΣΗ: Το έχω πει παρα πολλές φορές και κανένας μάλλον δεν με ακούει και κάνει του κεφαλιού του… ο οδηγός δουλεύει απρόσκοπτα και είναι φτιαγμένος έτσι ώστε να μεταγλωττίζεις τον πυρήνα της διανομής σου. Οπότε αν επιθυμείς να μεταγλωττίσεις άλλη έκδοση… καλή τύχη :P :P :P\n29-07-2011 στο 12:37\nΣτο βήμα 6 μου έβγαλε:\nthanasis@xray6:~/source/linux-2.6.32$ make xconfig\n* Unable to find the QT3 installation. Please make sure that\n* the QT3 development package is correctly installed and\n* either install pkg-config or set the QTDIR environment\n* variable to the correct location.\nΧρειάστηκε να κάνω\nsudo apt-get install qt3-dev-tools\nγια να δουλέψει\n29-07-2011 στο 13:04\nΠερίεργο…. κανονικά με το libqt3-mt-dev που έχεις εγκατεστημένο δεν έπρεπε να έχεις πρόβλημα. Αλλά ίσως να φταίει το γεγονός οτι κάνεις compile παλιό kernel (2.6.32)\n29-07-2011 στο 12:39\nΣτο τέλος όμως, αφού επανεκκίνησα με τον νέο kernel, μου έβγαλε «kernel panic, unable to mount root fs» ή κάτι τέτοιο.\n29-07-2011 στο 15:47\nKernel panic – not syncing VFS: Unable to mount root fs on unknown-block (0,0)\n29-07-2011 στο 16:07\nΜήπως έχεις πειράξει κάποιο "File System" και έβγαλες ή έβαλες ως module κάποιο σύστημα αρχείων ???\n29-07-2011 στο 15:07\nΓεια σου Salih και ευχαριστώ για την απάντηση!\nΔεν ξέρω αν κατάλαβα την ερώτηση (που σημαίνει ότι μάλλον δεν έκανα κάτι, τουλάχιστον εν γνώσει μου). Δεν ξέρω αν έχει σχέση με αυτό που ρωτάς, αλλά χρησιμοποιώ ext4 ως file system. Πέρνα τούτου να ελέγξω κάτι άλλο επιπλέον;\n29-07-2011 στο 15:46\nΣυγνώμη καταρχήν που δεν το εξήγησα αναλυτικά !\nΣτο παράθυρο με τις επιλογές που βάζουμε στον πυρήνα, άλλαξες τίποτα εκτός από αυτό που προτείνω στο άρθρο ?\nΤο μήνυμα λάθους που σου βγάζει, λέει με λίγα λόγια ότι δεν μπόρεσε να προσαρτήσει το σύστημα αρχείων για να ολοκληρωθεί η εκκίνηση του συστήματος. Μήπως ξέχασες κάποιο βήμα όπως το τελευταίο που λέει για sudo update-initramfs -c -k kai sudo update-grub ???\n30-07-2011 στο 06:09\nΕίχα κάνει λάθος στην εντολή sudo update-initramfs -c -k (στην ακριβή ονομασία του νέου kernel).\nΤώρα είμαι με τον turbo και δοκιμάζω πώς πάει. επιφυλάσσομαι για νέο σχόλιο σχετικά με τις αποδόσεις του!!\nΠολλές ευχαριστίες για το πολύ επεξηγηματικό άρθρο και για τις απαντήσεις σου. Πάντα τέτοια!\n30-08-2011 στο 22:03\nενταξει λιγο καθυστερημένα αλλα θα σκάσω αν δεν το κανω…\nυπάρχει κάποιος τρόπος ή κάποια ιστοσελίδα για να βλέπουμε το family του επεξεργαστή;;\nγια intel centrino duo, inte i3 3.1 ποια ειναι τα family?\n31-08-2011 στο 01:15\nΝαι υπάρχει και είναι εδώ&nbsp ;http://en.gentoo-wiki.com/wiki/Safe_Cflags/Intel\nΟ/Η dntάκη&si λέει:\n01-09-2011 στο 14:33\nΦιλε Σαλιχ δοκιμαζα να κανω αντιγραφη επικοληση την εντολη στο βημα 2 σε firefox στο linux και παντα γινοταν μεχρι εδω "\nsudo apt-get install fakeroot kernel-wedge build-essential makedumpfile kernel-p.." Ομως τα υπολοιπα μεναν απεξω παροο που στο φιρεφοχ για ςινδοςσ δε εχει αυτο το προβλημα Μηπωσ ειναι δυνατο να το βαλεισ σε πλαισιο για κωδικα μπας και δουλεξει σωστα?\n02-09-2011 στο 16:18\n@914fa440ee846d863d5893a248534102:disqus Ευχαριστώ για το bug report. Έχω κάνει αλλαγή. Μπορείς να δεις αν τώρα εμφανίζεται σωστά ?\n03-09-2011 στο 16:24\nok ειναι μια χαρα τώρα!\n02-10-2011 στο 16:01\nκαι στη περιπτοση που κάναμε πατάτα πώς τον διαγράφουμε;\nΟ/Η Poetsofrythm λέει:\n02-10-2011 στο 19:02\n…σε αυτή την περίπτωση να θυμάσαι δύο πράγματα.\n1.) Την χαμογελαστή φάτσα του Σαλί από την φωτογραφία πιο πάνω\n2.) Και την φράση «Αν δουλεύει, μην το πειράζεις»\n03-10-2011 στο 01:53\nΑν έχεις φτιάξει τα πακέτα και τα ..έχεις κάνει εγκατάσταση τότε απλά κάνεις απεγκατάσταση των πακέτων αυτόν. Τόσο απλά. Έπειτα επανεκκίνηση και μπαίνεις στον παλιό σου πυρήνα\n03-10-2011 στο 10:44\nκαι πως διαγράφοθμε το αρχείο εκκίνησης?\n04-10-2011 στο 02:03\nΓια πιο αρχείο εκκίνησης αναφέρεσαι ?\n04-10-2011 στο 15:02\nσε αυτο που φτιαξαμε στο menu εκκίνησης του συστήματος μας (GRUB)\n04-10-2011 στο 15:13\nΌταν κάνεις απεγκατάσταση τα πακέτα του πυρήνα που έφτιαξες εσύ τότε φεύγει και εγγραφή απο το Menu του Grub και μένει μόνο ο «original» πυρήνας. Αν πιστεύεις οτι τα έχεις κάνει απεγκατάσταση αλλά παρόλα αυτά έχει μείνει τότε μάλλον κάποιο πακέτο σου ξέφυγε.\nΕν τέλει μπορείς και χειροκίνητα να το διαγράψεις απο το μενου του Grub σβήνοντας την εγγραφή απο το /boot/grub/grub.cfg ανοίγοντάς το ως διαχειριστής. Προσοχή όμως εδώ…. ένα λάθος να κάνεις και να διαγράψεις κάτι που δεν πρόσεξες… θα είναι καταστροφικό. (ότι και να κάνεις κάνε ενα αντίγραφο του grub.cfg στον προσωπικό σου φάκελο)\n04-10-2011 στο 15:27\nok ευχαριστώ Salih\n03-10-2011 στο 15:19\nεχω κανει compile πυρήνα για 2 υπολογιστές με επιτυχία με αυτες τις οδηγίες, αλλά δεν μπορώ με τίποτα να βρω τι επιλογή να βάλω στο make xconfig για intel i3 κ δεν καταλαβαίνω γιατί δεν υπάρχει σε αυτό το λινκ http://en.gentoo-wiki.com/wiki/Safe_Cflags/Intel#Pentium_4 . αν καταλαβα καλα πρεπει να κοιτάω απο το cat /proc/cpuinfo to family και το model ..για i3 το τερματικό μου δίνει cpu family : 6 , model : 42 (model name : Intel(R) Core(TM) i3-2100 CPU @ 3.10GHz)…αυτός ο συνδυασμός δεν υπάρχει πουθενά στο λινκ.\nτι πρεπει να διαλέξω στο χconfig? κ γιατι; χρειάζεται να βλέπω κ κάτι άλλο;\nΟ/Η Vasilis Tsivikis λέει:\n03-10-2011 στο 23:33\nIn file included from scripts/kconfig/qconf.cc:48:0:\nscripts/kconfig/qconf.moc:13:34: fatal error: private/qucomextra_p.h: No such file or directory\nmake: *** [scripts/kconfig/qconf.o] Error 1\nΠαίρνω αυτά τα δύο errors όταν εκτελώ ‘make xconfig’. Τι μπορεί να φταίει γνωρίζουμε;\nΠολύ καλός οδηγός όπως γενικά και όλοι οι άλλοι. Περιμένω να πάρω το καινούριο σύστημα στα χέρια μου για να αρχίσω να πειραματίζομαι στον πυρήνα πάνω σε ένα θηρίο ;)\n04-10-2011 στο 02:13\nΈλεγξε αν έχεις τα παρακάτω πακέτα στο σύστημά σου :\nΑν όχι εγκατέστησε τα και ξαναδοκίμασε.\n04-10-2011 στο 16:43\nΕγκατεστημένα είναι όλα τα πακέτα. Μπορεί να φταίει το οτι είμαι σε 11.04;\n10-10-2011 στο 14:28\nΟκ, έκανα make clean και μετά δούλεψε κανονικά.\n05-12-2011 στο 17:59\nΠρος ενημέρωση γράφω , πως το compile έγινε με επιτυχία και στην 11.10 (Kernel 3.0.0) .\nΜια απορία μόνο :\nΕπειδή έχω athlon II και στο config δεν υπάρχει η k10 family , είδα σε προηγούμενο ποστ του Salih , το wiki του gentoo με τα safe flags . Πήγα στα safe flags για AMD και βρήκα τον επεξεργαστή μου. Τι έπρεπε να κάνω ; πρίν το compile να θέσω τα Flags που αναφέρει στην σελίδα ; καλά το έκανα , ή μακακίες έκανα ;\n06-12-2011 στο 13:58\nΠάντα τα Flags τοποθετούνται πρίν απο το compile αλλιώς πως θα περάσουν ως εντολή στον μεταγλωττιστή ? :P\nΟ/Η Chrisb λέει:\n08-12-2011 στο 09:26\nSalih θέλω να κάνω compile kernel σε iqunix 11.04(πολύ καλό remaster μπράβο!!)\nτο laptop έχει inter celeron M processor 1.40gh 512mb(ναι δουλεύει πολύ καλά σε τέτοιο ψοφίμι) ΠΟΙΟΝ ΕΠΕΞΕΡΓΑΣΤΗ ΝΑ ΕΠΙΛΕΞΩ! ΕΥΧΑΡΙΣΤΩ\n08-12-2011 στο 09:31\nΕπειδή δεν θυμάμαι τι βγάζει για 32bit συστήματα ως επιλογές, στείλε ένα screenshot να σου πω πιο να διαλέξεις.\n08-12-2011 στο 13:00\nΕυχαριστώ για την γρήγορη ανταπόκριση.\n08-12-2011 στο 13:06\nΑπο ότι βλέπω εδώ http://en.gentoo-wiki.com/wiki/Safe_Cflags/Intel#Pentium_M.28Centrino.29.2FCeleron_M ανοίκει στην ίδια οικογενεια του Pentium M οπότε και διαλέγεις αυτό.\n08-12-2011 στο 15:47\nΠέτυχε… iqunix με turbo kernel ..τι να λέμε τώρα…\n09-12-2011 στο 12:18\nΧαίρομαι !!! :)\nΟ/Η Πανδίων λέει:\n11-06-2017 στο 11:17\nπολύ ωραίος οδηγός. ευχαριστώ πολύ. Κατάφερα να κάνω την πρώτη μου μεταγλώτηση.\nΚατάφερα να ξεπεράσω κάποια errors που μου έβγαζε με το vbox\nΜια μόνο απορία.\nο παλιός μου πυρήνας ήταν 4.4.0.something και ο φάκελος πού κατέβασα με το apt-get source linux-image-$(uname -r) ονομαζόταν linux-4.4.0 . Όμως ο καινούργιος πυρήνας που έφτιαξα έχει το όνομα 4.4.67-turbo. Πως μπορεί να έγινε αυτό; θα έχω πρόβλημα με αυτή την αλλαγή;\nΜήπως θα έπρεπε να έχω διορθώσει την ονομασία πρίν την εγκατάσταση;\nΚαι τέλος, πώς γίνεται το update; κανόνικα με apt-get update && apt-get upgrade; ή πρέπει να το κάνω με το apt-build; ή μήπως με κάποιον χειροκίνητο τρόπο;\n11-06-2017 στο 15:14\nΌχι δεν θα έχεις πρόβλημα με την αλλαγή ονόματος οπότε αγνόησε το. Για να γίνει Update θα πρέπει όταν βγεί νέα ενημέρωση να ξανακάνεις όλη την διαδικασία απο την αρχή, δηλαδή να ξαναφτιάξεις τον μεταγλωττισμένο πυρήνα.\nΓράψτε απάντηση στο Dstilio Ακύρωση απάντησης\nCuteFish | Νέο γραφικό περιβάλλον για Linux διανομές\nOnionShare | Δημιουργία Chat, Ιστοσελίδας και αποστολή Αρχείων ανώνυμα


Στατιστική της Κοινωνίας: Ύπνος και καρδιά - Κόσμος\nΓενιές ολόκληρες εγκωμίασαν τη σοφία του πρωινού ξυπνήματος, ωστόσο μια προκαταρκτική έρευνα στην Ιαπωνία υποδεικνύει ότι η πρόωρη αφύπνιση συνδέεται με αυξημένα καρδιαγγειακά προβλήματα.\nΗ έρευνα που παρουσίασαν πανεπιστήμια και νοσοκομεία του Κιότο, στη δυτική Ιαπωνία, πραγματοποιήθηκε μεταξύ 3.000 ατόμων 23 έως 90 ετών, αποκάλυψε συσχέτιση ανάμεσα στις ώρες αφύπνισης και αγγειακές παθήσεις, όπως η υπέταση, που αυξάνουν τον κίνδυνο καρδιακών και εγκεφαλικών επεισοδίων.\n«Το να ξυπνά κανείς νωρίς για να πάει στη δουλειά ή για να ασκηθεί ενδέχεται να μην είναι υγιεινό, αλλά επικίνδυνο για αγγειακές παθήσεις», αναφέρει η περίληψη της μελέτης.\nΟι ερευνητές διευκρινίζουν πάντως ότι η σχέση παραμένει ασαφής, δεδομένου ότι το πρωινό ξύπνημα ήταν συνηθέστερο στα ηλικιωμένα άτομα της μελέτης, τα οποία έχουν ούτως ή άλλως αυξημένο κίνδυνο αγγειακών επεισοδίων.\nΗ έρευνα, αναφέρει το Γαλλικό Πρακτορείο Ειδήσεων, παρουσιάζεται στο συνέδριο της Παγκόσμιας Ομοσπονδίας Συλλόγων Έρευνας Ύπνου, το οποίο πραγματοποιείται στην Αυστραλία.\nΔιαφορετική μελέτη που δημοσίευσαν τον Ιούνιο ερευνητές του Πανεπιστημίου της Πενσιλβάνια επιβεβαίωσε ότι η χρόνια στέρηση ύπνου επιβαρύνει την καρδιά και αυξάνει των κίνδυνο καρδιαγγειακών παθήσεων και θανάτου.\nΗ ευεργετική δράση του μεσημεριανού ύπνου επιβεβαιώθηκε εξάλλου από μεγάλη εεπιδημιολογική μελέτη στην Ελλάδα που δημοσιεύτηκε το Φεβρουάριο.\nΑναρτήθηκε από geokalp στις 3:20 μ.μ.


Επιτέλους! Νέος ανελκυστήρας στην Ακρόπολη από τον Ιούνιο | mononews\nΚέρκυρα: Το «έστρωσε» με… χαλάζι! (video) Διαβάστε περισσότερα\nΕπιτέλους! Νέος ανελκυστήρας στην Ακρόπολη από τον Ιούνιο\n20 Φεβρουαρίου 2020 13:00 Τελευταία ενημέρωση:1:38 μμ\nΤα Προπύλαια, το δυσκολότερο σημείο ανάβασης στην Ακρόπολη\nΤέλος στην ταλαιπωρία των επισκεπτών της Ακρόπολης από τον Ιούνιο με την λειτουργία του νέου ανελκυστήρα, που τοποθετείται ειδικά για τα εμποδιζόμενα άτομα.\nΗ μελέτη εγκρίθηκε χθες το βράδυ από το Κεντρικό Αρχαιολογικό Συμβούλιο και, όπως διαβεβαιώθηκε αρμοδίως, ο ανελκυστήρας θα είναι έτοιμος σε τέσσερις ακριβώς μήνες από σήμερα. Ικανό διάστημα, όπως συζητήθηκε στο συμβούλιο, για να πραγματοποιηθούν όλες οι απαραίτητες εργασίες στο τείχος της Ακρόπολης, προκειμένου να δεχτεί την νέα εγκατάσταση.\nΧορηγός του ανελκυστήρα είναι το Ίδρυμα Ωνάση, εκπρόσωπος του οποίου, παρουσιάζοντας όλες τις παραμέτρους στο ΚΑΣ, αναφέρθηκε και σε όλες τις προδιαγραφές ασφάλειας και αισθητικής που επιβάλλονται, αλλά και ότι δεν θα πατά πλέον σε τμήμα του αρχαίου τείχους της Ακρόπολης. Ο νέος ανελκυστήρας θα έχει πλάτος 3,60μ, ενώ οι χρήστες δεν θα είναι υποχρεωμένοι να χρησιμοποιήσουν την πλατφόρμα που χρησιμοποιούσαν ως τώρα για να τον προσεγγίσουν, καθώς η είσοδός του θα βρίσκεται χαμηλότερα, επιτρέποντας την απευθείας επιβίβαση.\nΘα είναι ανελκυστήρας πλαγιάς, με τις κατάλληλες μεταβολές κλίσης και δεν θα εδράζεται καθόλου στο αρχαίο τείχος.\nΤο υπάρχον αναβατόριο της Ακρόπολης, που συχνά είναι εκτός λειτουργίας\nΉδη, εξάλλου, έχουν εγκριθεί από την Επιτροπή Συντηρήσεως Μνημείων Ακροπόλεως και οι γεωτεχνικές και στατικές μελέτες, που συντάχθηκαν από τους Δημήτρη Εγγλέζο και Θανάση Κοντιζά. Ευαίσθητα σημεία του έργου, πάντως, είναι οι αποχωματώσεις στον χώρο όπου θα εγκατασταθεί το μηχανοστάσιο του ανελκυστήρα, τα ενέματα και οι αγκυρώσεις των βράχων, καθώς αυτά θα μπορούσαν να προκαλέσουν καθυστερήσεις.\nΤο μεγαλύτερο πρόβλημα είναι η κατάσταση των βράχων, που αποτελούνται από ασβεστόλιθο και, λόγω διείσδυσης υδάτων επί αιώνες, παρουσιάζουν κατακερματισμό και ασυνέχειες. Γι΄αυτό και τα προβληματικά σημεία θα ενισχυθούν, ενώ θα ληφθεί συνολική πρόνοια και για τα τείχη.\nΘυμίζουμε ότι ο ανελκυστήρας τοποθετήθηκε εν όψει των Ολυμπιακών Αγώνων του 2004, ως επείγουσα, αλλά όχι μόνιμη λύση, καθώς εξ αρχής είχε τεθεί θέμα για την διάρκειά του. Η αντικατάστασή του έπρεπε να έχει γίνει εδώ και χρόνια, αλλά καθώς αυτό δεν συνέβη, τα προβλήματα στην λειτουργία του ήταν πολλά. Πολύ συχνά, μάλιστα, δεν λειτουργούσε καθόλου, με αποτέλεσμα και την δυσφήμιση της χώρας, ειδικά κατά τους θερινούς μήνες με το πλήθος των επισκεπτών.\nΑκρόποληανελκυστήραςΊδρυμα ΩνάσηΚεντρικό Αρχαιολογικό Συμβούλιο (ΚΑΣ)


Lorvenn Θεραπεία Aqua Mist Conditioner | Femme-Fatale.gr\nΜαλακτικό σπρέι με δραστική ενυδατική σύνθεση, ενισχυμένη με πολυβιταμίνες και πρωτεΐνες. Περιέχει εξειδικευμένο μικρογαλάκτωμα για την προστασία των μαλλιών από τη θερμότητα του styling και την διατήρηση του χρώματος. Ξεμπλέκει απαλά τα μαλλιά, χαρίζει ζωντάνια, απαλότητα, νεύρο και λάμψη. Κατάλληλο για καθημερινή χρήση.\nΕφαρμογή Θεραπείας Lorvenn Aqua Mist Conditioner 200ml\nΨεκάστε ομοιόμορφα σε νωπά ή στεγνά μαλλιά. Δεν ξεβγάζεται. Μην ψεκάζετε στα μάτια.\nLorvenn Θεραπείες Μαλλιών Salon Exclusive\nΣειρά από προϊόντα περιποίησης μαλλιών που εμπιστεύονται επαγγελματίες κομμωτές. Με τα προϊόντα Salon Exclusive της Lorvenn έχετε σπίτι σας μια εξειδικευμένη σειρά “leave – in” θεραπειών για βαμμένα μαλλιά, που έχει δοκιμαστεί και χρησιμοποιείται καθημερινά από επαγγελματίες κομμωτές στα κομμωτήριά τους. Από την αναδόμηση, επιπλέον λάμψη και προστασία από τη θερμότητα και την UV ακτινοβολία, μέχρι την ενίσχυση του όγκου και την ενδυνάμωση των μαλλιών, τα εξειδικευμένα προϊόντα Salon Exclusive της Lorvenn θρέφουν και ενυδατώνουν την τρίχα, χαρίζοντας δύναμη, ελαστικότητα και υγεία στα βαμμένα μαλλιά. Γνωρίστε όλη την συλλογή Lorvenn Salon Exclusive εδώ.\nΑξιολόγηση στο : Lorvenn Θεραπεία Aqua Mist Conditioner 200ml


Ελιές ηλικίας… 600 ετών σε Μάτι και Μουσείο Ολοκαυτώματος (pics) | Έθνος\nΕΛΛΑΔΑ 12.12.2018 14:15\nΈφτασε η πρώτη φουρνιά υπεραιωνόβιων ελιών την Τετάρτη στην Θεσσαλονίκη.\nΈφτασαν- μετά από οχτώ ώρες ταξίδι- το πρωί της Τετάρτης (12/12) οι πρώτες 35 –από τις συνολικά 200-υπεραιωνόβιες ελιές ηλικίας… 600 ετών οι οποίες θα μεταφυτευτούν περιμετρικά του υπό ανέγερση Μουσείου Ολοκαυτώματος στη Θεσσαλονίκη.\nΣυνολικά θα μεταφυτευτούν 200 ελιές στο πάρκο Μνήμης το οποίο θα περιβάλλει το Μουσείο Ολοκαυτώματος ενώ αντίστοιχα πολλές αιωνόβιες ελιές η ΕΡΓΟΣΕ έχει ήδη φυτέψει σε καμένες περιοχές όπως στο Μάτι, σε κεντρικά σημεία της Λεωφόρου Μαραθώνος αλλά και μέσα στον αστικό ιστό της Αθήνας όπως στην Ομόνοια και στο Χίλτον.\nΠρόκειται για υπεραιωνόβιες ελιές τις οποίες μεταφέρει η ΓΑΙΟΣΕ από έργα εκσυγχρονισμού του σιδηροδρόμου στην Πελοπόννησο και την νέα σιδηροδρομική γραμμή που κατασκευάζει στη γραμμή Πάτρας-Αιγίου και η οποία περνά μέσα από ελαιώνες. όπου βρίσκονται σε εξέλιξη\nΔύο μεγάλα φορτηγά μετά από οχτώ ώρες ταξίδι έφτασαν στον παλιό σιδηροδρομικό σταθμό της Θεσσαλονίκης κουβαλώντας 35 ελαιόδεντρα την Τετάρτη το πρωί. Ήδη συνεργεία της ΓΑΙΟΣΕ έχουν ανοίξει λακκούβες για να μεταφυτευτούν τα υπεραιωνόβια δέντρα.\nΑυτά θα μπουν στο πάρκο Μνήμης που θα δημιουργηθεί περιμετρικά του Μουσείου Ολοκαυτώματος σε μία έκταση 25-30 στρεμμάτων. Την κατασκευή του πάρκου έχει αναλάβει η ΓΑΙΟΣΕ ενώ το προσεχές διάστημα ολοκληρώνονται οι μελέτες του έργου.\n«Οι υπεραιωνόβιες ελιές ήρθαν σήμερα και θα μεταφυτευτούν άμεσα στο χώρο γιατί αλλιώς θα ξεραθούν. Σταδιακά θα έρθουν και άλλες ελιές δίνοντας ζωή και χρώμα στον παλιό σιδηροδρομικό σταθμό. Οι υπεραιωνόβιες ελιές συνεχίζουν με αυτόν τον τρόπο να ζουν, προσφέροντας το οξυγόνο τους στους πολίτες» είπε στο ethnos.gr ο μηχανικός της ΓΑΙΟΣΕ και δημοτικός σύμβουλος Θεσσαλονίκης Βασίλης Διαμαντάκης.\nΤο προηγούμενο διάστημα έφτασε στο χώρο όπου θα ανεγερθεί το Μουσείο Ολοκαυτώματος και ένα παλιό τρένο με βαγόνια το οποίο μετέφερε Εβραίους στα κέντρα εξόντωσης του Άουσβιτς και του Μπιρκενάου.


H Άρσεναλ πήρε Νταβίντ Λουίζ, η Τότεναμ Λο Σέλσο - Σεσενιόν - Romaleon\nH Άρσεναλ πήρε Νταβίντ Λουίζ, η Τότεναμ Λο Σέλσο - Σεσενιόν\n9 Aug 2019, 11:01 a.m.\nΤην απόκτηση του Νταβίντ Λουίζ από την Τσέλσι ανακοίνωσε το βράδυ της Πέμπτης (08/08) η Άρσεναλ. Στην τελευταία ημέρα των μεταγραφών οι κανονιέρηδες απέκτησαν τον 32χρονο Βραζιλιάνο στόπερ από τους μπλε.\nΗ Τσέλσι για να πει το "ναι" στην παραχώρηση του Νταβίντ Λουίζ έβαλε στα ταμεία της οκτώ εκατομμύρια λίρες.\n"Ο Νταβίντ έχει μεγάλη εμπειρία και ανυπομονώ να δουλέψω μαζί του. Είναι ένας γνωστός παίκτης ο οποίος θα μας προσθέσει δύναμη στην άμυνά μας" είπε κατά την ανακοίνωση του παίκτη ο προπονητής της Άρσεναλ, Ουνάι Έμερι.\nΟ 32χρονος στόπερ ξεκίνησε την καριέρα του από την Βιτόρια και το καλοκαίρι του 2007 ήρθε για πρώτη φορά στην Ευρώπη για χάρη της Μπενφίκα αρχικά ως δανεικός και στη συνέχεια με μεταγραφή. Από εκεί τον απέκτησε το καλοκαίρι του 2011 η Τσέλσι δίνοντας 25 εκατομμύρια στην Πορτογαλική ομάδα.\nΟι "μπλε" τον έδωσαν τρία χρόνια αργότερα στην Παρί Σεν Ζερμέν έναντι 50 εκατομμυρίων ευρώ, ενώ δύο το καλοκαίρι του 2016 ο Νταβίντ Λουίζ επέστρεψε στην Τσέλσι με τους μπλε να δίνουν 35 εκατομμύρια για να τον αποκτήσουν.\nΤότεναμ: Εντυπωσιακό φινάλε με Λο Σέλσο - Σεσενιόν\nΗ Τότεναμ κέρδισε τις εντυπώσεις στο φινάλε της μεταγραφικής περιόδου στην Αγγλία καθώς ενισχύθηκε σημαντικά με την απόκτηση τον Τζιοβάνι Λο Σέλσο από την Μπέτις και του Ράιαν Σεσενιόν από τη Φούλαμ.\nΤις τελευταίες ώρες και μετά τις αρνητικές εξελίξεις με Ντιμπάλα και Κοουτίνιο η Τότεναμ είχε επικεντρωθεί στις συγκεκριμένες περιπτώσεις και τις ολοκλήρωσε.\nΗ είδηση στην απόκτηση του Λο Σέλσο είναι πως αρχικά πηγαίνει ως δανεικός στην Τότεναμ από την Μπέτις και έχει μπει οψιόν αγοράς για το επόμενο καλοκαίρι η οποία δεν έχει γίνει γνωστή.\nΑντίθετα ο 19χρονος αριστερός χαφ των "κότατζερς" μετακόμισε στο Λονδίνο αντί 32,5 εκατ. ευρώ.\nΚαι επίσημα στην Αστάνα ο Πιέρος Σωτηρίου\n20 Feb. 15:50\n20 Feb. 15:50Εθνικές ΟμάδεςΕθνική Νέων U-19\n20 Feb. 14:30\n20 Feb. 14:30Διεθνή\n20 Feb. 14:10\n20 Feb. 14:10Α' Κατηγορία\n20 Feb. 13:29Ποδόσφαιρο


Τα καλύτερα του Σέρχιο! (videos) - Onsports.gr\nΧρήστος Γιαννούλης\t17 Φεβρουαρίου 2015, 19:20\nSTORIES / Ελλάδα\t/ Ιωνικός\t/ Ουρουγουάη\t/ Παναθηναϊκός\t/ Παραγουάη\t/ Περού\nΤα καλύτερα του Σέρχιο! (videos)\nΤο Onsports σας θυμίζει μέσω βίντεο μερικές από τις καλύτερες παραστάσεις των ομάδων του Σέρχιο Μαρκαριάν στο παρελθόν, ο οποίος έρχεται για να οδηγήσει ξανά στις επιτυχίες την Εθνική Ελλάδας.\nΑπό το 1975, εδώ και 40 χρόνια με λίγα λόγια, κάθεται σε πάγκους ομάδων. Έχει διαγράψει μια αξιοπρόσεκτη πορεία και θεωρείται ένας από τους πιο «διαβασμένους» ανθρώπους του ποδοσφαίρου της Λατινικής Αμερικής και όχι μόνο. Η ευρωπαϊκή του εμπειρία, πάντως, είναι συνυφασμένη με την Ελλάδα στην οποία είχε βρεθεί σε πολύ μικρή ηλικία – με αποτέλεσμα να λατρέψει την κουλτούρα, την ιστορία και τον πολιτισμό της χώρας μας – και επέστρεψε όταν είχε πια «πατήσει» τα 54 του!\nΟ Σέρχιο Μαρκαριάν, ο άνθρωπος που οδήγησε το 1999 τον Ιωνικό στην καλύτερη πορεία της ιστορίας του στο πρωτάθλημα, αναλαμβάνει την Εθνική Ομάδα. Ο Ουρουγουανός με τις δυο θητείες στον Παναθηναϊκό, με τον οποίο έφτασε δυο φορές στα προημιτελικά Champions League και Κυπέλλου UEFA, ο 70χρονος που γνωρίζει το ποδόσφαιρο όσο λίγοι νεότεροι συνάδελφοί του, έχει δημιουργήσει στο παρελθόν ομάδες... μοντέλα που έπιασαν υψηλά στάνταρ απόδοσης, ήταν ικανές για να κάνουν τη μεγάλη υπέρβαση αλλά δεν κατάφεραν στο… τέλος να πιουν το νερό της πηγής.\nΙωνικός το πρώτο... δείγμα\nΟ Σέρχιο Μαρκαριάν πριν το 1998 έρθει στην Ελλάδα κι αναλάβει τον Ιωνικό, είχε δώσει διαπιστευτήρια στη Λατινική Αμερική. Είχε προπονήσει πολύ μεγάλες ομάδες, όπως η Ρίβερ Πλέιτ και η Ντανούμπιο, ενώ είχε πάρει τίτλους με Σπόρτινγκ Κριστάλ και Ουνιβερσιτάδ ντε Τσίλε. Το 1998 ήρθε στην Ελλάδα, λοιπόν, αναλαμβάνοντας τον Ιωνικό με πρόεδρο τον Νίκο Κανελλάκη κι αρκετά ταλαντούχους ποδοσφαιριστές που στα χέρια του Ουρουγουανού έγιναν… απίστευτη ομάδα. Ισως η καλύτερη όλων των εποχών στην Κοκκινιά, η οποία κατάφερε να φτάσει ως την έξοδο στην Ευρώπη!\nΟ Παναθηναϊκός κι ο… Panathinaikos\nΜετά τον Ιωνικό ο Μαρκαριάν γύρισε στη δική του ήπειρο, αναλαμβάνοντας τις τύχες της Εθνικής Παραγουάης. Έμεινε ως το 2001, όταν κλήθηκε από τον Παναθηναϊκό να επιστρέψει ξανά στην Ελλάδα και να αντικαταστήσει τον Γιάννη Κυράστα. Ο Ουρουγουανός ήρθε, βρήκε έναν Παναθηναϊκό ο οποίος είχε προκριθεί στη δεύτερη φάση των ομίλων του Champions League και τον πήγε… ένα ακόμα βήμα πριν την ευρωπαϊκή απόλυτη επιτυχία. Στα χέρια του Μαρκαριάν οι «πράσινοι» μεταμορφώθηκαν σε μια ομάδα που πολύ δύσκολα δεχόταν το γκολ, έκαναν το άλμα και βρέθηκαν στους «8» του Champions League και παραλίγο να αποκλείσουν την Μπαρτσελόνα με τον αλησμόνητο επαναληπτικό του «Καμπ Νου».\nΗ εν Ελλάδι σεζόν δεν ολοκληρώθηκε, ωστόσο, με επιτυχία – με το ντέρμπι του Ευθυμιάδη να στιγματίζει τους «πράσινους» και τον Ουρουγουανό τεχνικό – με τον Μαρκαριάν να αποχωρεί. Στη θέση του ήρθε ο Σάντος, ο οποίος όμως έφυγε κακήν κακώς από τη Λεωφόρο για να επιστρέψει ξανά ως… σωτήρας ο Σέρχιο Μαρκαριάν! Ο Ουρουγουανός βρήκε ξανά ποδοσφαιριστές που τον πίστευαν και τους πίστευε, φτιάχνοντας ένα από τα καλύτερα σύνολα που είχε ο Παναθηναϊκός τα τελευταία 20 χρόνια. Οι «πράσινοι» πήγαν… τρένο σε Ελλάδα κι Ευρώπη, νίκησαν ακόμα και την Πόρτο του Μουρίνιο στην έδρα της κι αποκλείστηκαν τόσο από την τύχη όσο και από άλλους παράγοντες. Αυτοί οι τελευταίοι παράγοντες, ήταν και οι… στρατηγικοί υπαίτιοι για όσα έγιναν στη Ριζούπολη – στο γνωστό ντέρμπι της ντροπής με γηπεδούχο τον Ολυμπιακό – τα οποία του στέρησαν το πρωτάθλημα.\nΜετά τον Παναθηναϊκό, από όπου αποχώρησε μετά τα γεγονότα-ντροπή της Ριζούπολης, ακολούθησε το 2004 ο Ηρακλής στον οποίο όμως δεν κατάφερε να πετύχει πολλά. Αποχώρησε κι αφού πέρασε από τους πάγκους των Λιμπερτάδ, Κρουζ Αζούλ, Ουνιβερσιτάδ ντε Τσίλε και Ντανούμπιο, ήρθε η ώρα να προπονήσει ξανά Εθνική ομάδα. Αυτή ήταν εκείνη του Περού, την οποία ανέλαβε στις 3 Ιουλίου 2010 και την οδήγησε σε ένα... ονειρικό Κόπα Αμέρικα το 2011!\nΤο Περού στα χέρια του Μαρκαριάν ένιωσε ξανά... υπολογίσιμη δύναμη στο Κόπα Αμέρικα. Δεν έφτασε στην κατάκτηση, όπως το 1939 και το 1975 όταν είχε πραγματικά ομαδάρες, αλλά με τον Σέρχιο στο «τιμόνι» πήρε την καλύτερη θέση της σύγχρονης ιστορίας του. Έφτασε στον ημιτελικό του 2011 όπου και αποκλείστηκε από την Ουρουγουάη, την πατρίδα του προπονητή του, που είχε μπροστάρη κι ηγέτη τον Λουίς Σουάρεζ. Έτσι, το Περού τερμάτισε τρίτο, πάνω κι από την 4η θέση του 1997 που είχε θεωρηθεί επιτυχία.


Κλειστά σχολεία λόγω κακοκαιρίας | Η Εφημερίδα των Συντακτών\nΤο πέρασμα της κακοκαιρίας «Μήδεια» –με τα χιόνια, τις χαμηλές θερμοκρασίες και τον παγετό που δημιουργείται– οδηγεί σε αναστολή λειτουργίας των σχολείων σε πολλές περιοχές της χώρας, ενώ σε ορισμένα σχολικά συγκροτήματα το κουδούνι θα χτυπήσει με καθυστέρηση.\nΜεταξύ άλλων, κλειστά θα παραμείνουν και την Τετάρτη, 17 Φεβρουαρίου, όλα τα σχολεία Ειδικής Αγωγής και Εκπαίδευσης στην Αττική (σημειώνεται ότι τα υπόλοιπα σχολεία λειτουργούν ήδη με τηλεκπαίδευση, λόγω του σκληρού lockdown που έχει αποφασιστεί).\nΣτο Κιλκίς, τόσο στον ομώνυμο δήμο, όσο και στον δήμο Παιονίας, τα σχολεία όλων βαθμίδων και οι δημοτικοί παιδικοί σταθμοί θα παραμείνουν κλειστοί. Το ίδιο και στην Περιφερειακή Ενότητα Πέλλας, όπου στους δήμους Έδεσσας, Αλμωπίας και Πέλλας δεν θα ανοίξουν σχολεία και παιδικοί σταθμοί.\nΣτον δήμο Κασσάνδρας, τα μαθήματα σε όλα τα σχολεία θα ξεκινήσουν στις 9 το πρωί.\nΚλειστές θα παραμείνουν οι σχολικές μονάδες στους Δήμους Διδυμοτείχου, Ορεστιάδας, Σουφλίου και Σαμοθράκης, στο ακριτικό νησί. Με απόφαση των δημάρχων, καθίσταται επικίνδυνη η προσέλευση και η παραμονή των μαθητών στα σχολεία Πρωτοβάθμιας και Δευτεροβάθμιας Εκπαίδευσης καθώς και στους παιδικούς σταθμούς. Τα μαθήματα θα πραγματοποιηθούν με τηλεκπαίδευση, κατόπιν συνεννόησης με τις κατά τόπους Διευθύνσεις Εκπαίδευσης.\nΣτο έλεος της κακοκαιρίας Πάτμος και Σάμος\nΑίτημα του Δήμου Πάτμου να κηρυχθεί το νησί σε κατάσταση έκτακτης ανάγκης. Κλειστά σχολεία και στα δύο νησιά, μεγάλες καταστροφές σε υποδομές και οδικό δίκτυο.\nΚΟΙΝΩΝΙΑ 01.02.2021, 13:24\nΈβρος: Νεκρός πυροσβέστης - Συμμετείχε στη διάσωση μαθητών από σχολείο που πλημμύρισε\nΟ άτυχος 46χρονος φαίνεται να παρασύρθηκε από τα ορμητικά νερά που σάρωσαν τον οικισμό Απαλού, πλημμυρίζοντας το δημοτικό σχολείο της περιοχής.


Η Ubisoft προσφέρει δωρεάν τις εκπαιδευτικές εκδρομές του Assassin’s Creed στην Ελλάδα • NEA\nΗ Ubisoft προσφέρει δωρεάν τις εκπαιδευτικές εκδρομές του Assassin’s Creed στην Ελλάδα\nΗ Ubisoft προσφέρει τώρα τις εκπαιδευτικές διαδρομές του γνωστού παιχνιδιού Assassin’s Creed στην Ελλάδα και την Αίγυπτο δωρεάν μέχρι και τις 21 Μαΐου.\nΤα ταξίδια και ο τουρισμός έχουν ουσιαστικά “παγώσει” με την πανδημία του κορονοϊού. Έτσι η γνωστή Ubisoft πήρε την απόφαση να δώσει δωρεάν πρόσβαση στις εκπαιδευτικές περιηγήσεις της στην αρχαία Ελλάδα και την αρχαία Αίγυπτο, οι οποίες βασίζονται στο Assassin’s Creed Origins και στο Assassin’s Creed Odyssey, ανακοίνωσε σήμερα η εταιρία. Οι περιηγήσεις θα είναι ελεύθερες για την λήψη τους μέχρι και τις 21 Μαΐου.\nΜπορείτε να κατεβάσετε το Discovery Tour: Ancient Greece και Discovery Tour: Ancient Egypt από τον ιστότοπο της Ubisoft εδώ, αν και θα χρειαστείτε έναν λογαριασμό Uplay για να τους διεκδικήσετε.\nΤι είναι διαθέσιμο στο Discovery Tour: Ancient Greece, σύμφωνα με την Ubisoft:\nΤο Discovery Tour έχει σχεδιαστεί για να είναι ένα εκπαιδευτικό εργαλείο, που προσφέρει ενημερωτικές, διασκεδαστικές εκδρομές “εικονικής πραγματικότητας”, όπου τις επιμελήθηκαν και τις συγκέντρωσαν ιστορικοί και αρχαιολόγοι.\nΤαξιδέψτε λοιπόν ελεύθερα σε 29 περιοχές της αρχαίας Ελλάδας και ανακαλύψτε εκατοντάδες σημεία με περιηγήσεις σε 5 διαφορετικά θέματα: φιλοσοφία, διάσημες πόλεις, καθημερινή ζωή, πόλεμος και μύθοι για να μάθετε περισσότερα για την ιστορία της Αρχαίας Ελλάδας.\nΚαι η αρχαία Αίγυπτος\nΕφόσον σας αρέσει η αρχαία Αίγυπτος η Ubisoft σας επιτρέπει να περιπλανηθείτε ελεύθερα στον όμορφο κόσμο της Πτολεμαϊκής Αιγύπτου. Μάθετε περισσότερα για τη ζωή της, τις συνήθειες και τα έθιμά της ή αφήστε τους ιστορικούς και τους Αιγυπτίους να σας καθοδηγήσουν σε μία από τις 75 διαθέσιμες ιστορικές περιηγήσεις που έχουν επιμεληθεί.\nΕπίσης μπορείτε να ανεβείτε σε μια πυραμίδα ή να οδηγήσετε μια βάρκα κάτω από το Νείλο ενώ μαθαίνετε πράγματα για την χώρα.\nΕτικέτες: Ελλάδα κορονοϊός Αρχαία Ελλάδα παιχνίδι


Αχαρναί Tennis Academy\n17 ΑΧΑΡΝΑΙ OPEN & ΕΣΩΤΕΡΙΚΟ ΓΥΝΑΙΚΩΝ ΑΝΟΙΞΗ 2017\n16o ΑΧΑΡΝΑΙ OPEN MEN 2017\n5o ΑΧΑΡΝΑΙ Juniors Tennis OPEN 2017\nΑΧΑΡΝΑΙ CHAMPIONSHIP JUNIORS & ADULTS\nΑΧΑΡΝΑΙ TENNIS CLUB\nΕΝΗΜΕΡΩΣΗ ΓΙΑ ΤΟ ΚΑΛΟΚΑΙΡΙ:\nΑ. Ενοικίαση γηπέδων\nΤα γήπεδα της ΑΧΑΡΝΑΙ TENNIS ACADEMY θα είναι διαθέσιμα για ενοικίαση ΟΛΟ ΤΟΝ ΑΥΓΟΥΣΤΟ για όσες και όσους θέλουν να παίξουν. Κρατήσεις τηλεφωνικά στα 2130153950 και 6957044122 το αργότερο από την προηγούμενη μέρα.\nΌπως και πέρυσι έτσι και φέτος οι προπονήσεις των Group θα ξεκινήσουν την 1η Σεπτεμβρίου.\nΑπό τις 24 Αυγούστου η γραμματεία θα είναι διαθέσιμη και θα συγκεντρώνει συμμετοχές.\nΥπάρχουν απογευματινά αλλά και δυνατότητα για πρωινά τμήματα κάθε μέρα για όλα τα επίπεδα, με 6 ή 4 άτομα. Καθ'όλη τη διάρκεια της χρονιάς σχηματίζονται νέα τμήματα ανάλογα με την προσέλευση.\nΓ. Power Tennis (Cardio Tennis)\nΤο Power Tennis διεξάγεται κάθε Παρασκευή στις 20.00 και κάθε Σάββατο στις 13.00. Όσες και όσοι ενδιαφέρονται, δηλώνουν συμμετοχή μέχρι την Παρασκευή το μεσημέρι είτε για το Session της Παρασκευής είτε για το Session του Σαββάτου.\nΑπό τον Οκτώβριο ισχύει εσωτερικό πρωτάθλημα “Ladder” για όλα τα μέλη της ΑΧΑΡΝΑΙ TENNIS ACADEMY. Μέσα στον Σεπτέμβριο θα γίνει ένα Εσωτερικό Τουρνουά με τη συμμετοχή όλων των μελών (αθλούμενοι & Clubbers) από το οποίο θα προκύψει η εναρκτήρια κατάταξη του Ladder.\nΚάθε μέρα από τις 10:00 μέχρι τις 12:00 και από τις 17:00 έως τις 18:00 προσφέρουμε ΔΩΡΕΑΝ ημίωρο γνωριμίας με το Tennis σε όσους ενδιαφέρονται να το δοκιμάσουν. Επικοινωνήστε μαζί μας και κλείστε ραντεβού για μία δοκιμή!\nΔευτέρα έως και Παρασκευή από τις 17:00 μέχρι τις 21:00\nΣάββατο και Κυριακή από τις 10:00 μέχρι τις 15:00\nΤα γήπεδα διατίθενται προς ενοικίαση ΟΛΟ το χρόνο ΚΑΘΕ ΜΕΡΑ ΚΑΙ ΣΑΒΒΑΤΟΚΥΡΙΑΚΑ μέχρι αργά το βράδυ. Κρατήσεις γηπέδων γίνονται με τηλεφωνικό ραντεβού στα τηλέφωνα: 6957044122, 2130153950.\nО›О•О©О¦. О”О•ОљО•О›О•О™О‘ОЈ 193 - О‘О§О‘ОЎОќО‘О™ О¤О—О›: 213 0153950 FAX: 2102446921\nОљО™Оќ: 6957 044122


Σιδηροδρομικά Νέα: Η Κίνα βάζει (κυριολεκτικά) στα τρένα της… φτερά!\nΤο Πεκίνο επενδύει σε νέες τεχνολογίες προκειμένου να βελτιώσει το (ήδη πρωτοποριακό) σιδηροδρομικό δίκτυο της χώρας.\nΜια από αυτές αφορά την προσθήκη πτερυγίων στα βαγόνια προκειμένου με την αεροδυναμική πίεση που αναπτύσσεται γίνονται πιο ελαφρά και οι συρμοί πιο γρήγοροι\nΤα τελευταία χρόνια παρουσιάζονται συνεχώς νέα μοντέλα τρένων που λειτουργούν με διαφόρων ειδών επαναστατικές τεχνολογίες οι οποίες τους επιτρέπουν να κινούνται με ταχύτητες πολλαπλάσιες από αυτές των πιο γρήγορων συμβατικών τρένων.\nΗ Κίνα είναι ιδιαίτερα δραστήρια σε αυτό τον τομέα και όπως αναφέρουν σε δημοσίευμα τους οι Times του Λονδίνου έχει εγκριθεί πρόγραμμα κατασκευής μιας νέας γενιάς τρένων το οποίο έχει λάβει την κωδική ονομασία CR450. Στο πλαίσιο αυτού του προγράμματος έχει αναπτυχθεί μια νέα μέθοδος αύξησης της ταχύτητας των συμβατικών τρένων. Σε τρένα υψηλής ταχύτητας θα τοποθετούνται μηχανισμοί ανύψωσης των βαγονιών.\nΣε κάθε βαγόνι θα τοποθετούνται πέντε «φτερά» τα οποία θα ανυψώνουν το τρένο με τρόπο τέτοιο ώστε να μειώνουν το βάρος του με αποτέλεσμα να αυξάνεται η ταχύτητα του. Οι εμπνευστές του συστήματος αναφέρουν ότι με τον τρόπο αυτό μπορεί να μειώνεται κατά 30% το βάρος ενός τρένου επιτρέποντας του έτσι να κινηθεί με ταχύτητες 450 χλμ./ώρα.\nΚινεζική υπερταχεία στο σταθμό του Πεκίνου. Το ταξίδι προς τη Σαγκάη σε 3 αντί για 4,5 ώρες!\nΛένε επίσης ότι αυτή η μέθοδος μειώνει σημαντικά την καταπόνηση και γενικότερη αντοχή των τροχών γεγονός που περιορίζει την ανάγκη της συντήρησης τους και αυξάνει την διάρκεια της ζωής τους γεγονός ευεργετικό και στο συνολικό κόστος λειτουργίας των τρένων.\n«Τα υψηλής ταχύτητας τρένα με φτερά ανύψωσης είναι μια καινοτομία στον αεροδυναμικό σχεδιασμό συμβατικών τρένων και με αυτόν τον τρόπο μειώνεται η κατανάλωση ενέργειας και τα λειτουργικά κόστης» αναφέρουν οι ερευνητές σε δημοσίευση τους στην επιθεώρηση «Acta Aerodynamica Sinica».\nΤα σημερινά συμβατικής τεχνολογίας τρένα υψηλής ταχύτητας στην Κίνα κινούνται με ταχύτητες 350 χλμ./ώρα. Αν η νέα μέθοδος αποδειχθεί λειτουργική και ασφαλής τα τρένα αυτά θα μπορούν να ταξιδέψουν από το Πεκίνο στη Σαγκάη σε τρεις ώρες αντί για τις 4,5 ώρες που κάνουν σήμερα.\nΤα τρένα υψηλής ταχύτητας στη Βρετανία κινούνται με ταχύτητες περίπου 200 χλμ./ώρα. Η Κίνα έχει βάλει στο σιδηροδρομικό της δίκτυο και τα τρένα μαγνητικής αιώρησης (maglev) που κινούνται με ταχύτητες 600 χλμ./ώρα.


10 ήχοι που συνήθως κάνουν κουνέλια\nΚουνέλια έχουν από καιρό θεωρηθεί ένα ήσυχο κατοικίδιο ζώο, και είναι αλήθεια ότι δεν είναι γνωστό για δυνατούς θορύβους που ενοχλούν τους γείτονες. Ως επί το πλείστον, τα κουνέλια επικοινωνούν με τους άλλους μέσω της γλώσσας του σώματος και των ήχων τους. Η μεγάλη ποικιλία των ήχων που μπορούν να κάνουν τα κουνέλια μπορεί να σας εκπλήξει, αλλά όσο περισσότερο είστε γύρω από κουνέλια, θα παρατηρήσετε πώς επικοινωνούν μαζί σας φωνητικά.\nΥπάρχει ένας ολόκληρος κατάλογος ήχων που ίσως να μην έχετε συνειδητοποιήσει ότι τα κουνέλια μπορούν να κάνουν επειδή πολλά από αυτά γίνονται σε πολύ χαμηλό επίπεδο.\n7 Ήχοι κουνελιών και οι έννοιές τους\nΕυτυχισμένοι ήχοι κουνελιών\nΕάν βλέπετε ένα κουνέλι που τρέχει, πηδώντας και πηδώντας πάνω στις πλευρές του, αυτό συνήθως σημαίνει ότι το κουνελάκι κάνει τον ευτυχισμένο χορό. Κάποιες άλλες ενδείξεις ικανοποίησης περιλαμβάνουν:\nClucking:Κουνουπιέρα κουνέλι δεν μοιάζει με το clucking ήχους ενός κοτόπουλου-είναι πολύ πιο ήσυχο. Ένας ήχος clucking που προέρχεται από ένα κουνέλι σημαίνει ότι είναι ικανοποιημένοι με αυτό που είναι nibbling επάνω.\nPurring:Το να το ψάχνεις για ένα κουνέλι μοιάζει πολύ με τη φλούδα για μια γάτα, επειδή και οι δύο σημαίνουν «ευτυχισμένη και ικανοποιημένη». Ωστόσο, οι γάτες γκρεμίζουν με το λαιμό τους ενώ τα κουνέλια κάνουν τον ήχο τρυπώντας ελαφρά τα δόντια τους. Είναι ένας πολύ ήπιος ήχος, αλλά θα θέλετε να ακούσετε.\nΧτυπάει:Ενώ όλα τα κουνέλια το κάνουν μερικές φορές, οι περισσότεροι κτηνοτρόφοι κουνελιών το συσχετίζουν με ένα αναλλοίωτο buck που νιώθει την αγάπη της κυρίας του.\nΔυσαρεστημένοι ήχοι κουνελιών\nΜερικοί θόρυβοι είναι πολύ εμφανή σημάδια πόνου ή φόβου, όπως φωνές. Ένα κουνέλι θα φωνάζει μόνο αν φοβούνται, τονίζουν ή φοβούνται. Ας ελπίσουμε ότι ποτέ δεν ακούτε μια κραυγή κουνελιού, είναι ζοφερά. Κάποιοι άλλοι ήχοι θυμού, πόνου ή φόβου περιλαμβάνουν:\nΜεγαλώνοντας:Τα κουνέλια σίγουρα μπορούν να γκρίνιασουν και συχνά προηγούνται μιας βύθισης και πιθανώς ένα δάγκωμα. Εάν το κουνέλι αισθάνεται ότι απειλείται (ακόμη και από εσάς), δεν θα έχουν καμία ανησυχία να γκρινιάζουν και να πνίγουν.\nΣτόματος:Το Snorting μπορεί να έρθει πριν ή μαζί με το χτύπημα.\nHissing: Αυτό ακούγεται ακριβώς όπως νομίζετε ότι κάνει. Ένα σαλιγκάρι χρησιμοποιείται για να αποκρούσει άλλα κουνέλια.\nΦωνάζοντας ή φωνάζοντας:Τα κουνέλια θα κλαψουρίζουν ή θα κλαψουρίζουν αν δεν θέλουν να τα χειριστούν. Μπορεί να το ακούσετε ιδιαίτερα από ένα έγκυο κορίτσι που έχει τεθεί σε ένα κλουβί με ένα άλλο κουνέλι (ειδικά ένα buck). Το whimper είναι μια διαμαρτυρία για το περιβάλλον στο οποίο βρίσκονται. Αυτό μπορεί να περιλαμβάνει ένα ανεπιθύμητο κυνήγι ή στην περίπτωση ενός έγκυρου κοριτσιού, ένα σημάδι ότι δεν ενδιαφέρονται για τις προκαταβολές ενός buck.\nΠέταγμα ή πτύχωμα ποδιών:Όταν τα κουνέλια σφραγίζουν δυνατά τα πίσω πόδια τους, σημαίνει συνήθως ότι είναι νευρικοί και φοβισμένοι. Μπορεί να υποδεικνύει ότι το κουνέλι ακούει έναν παράξενο ήχο και σκέφτεται ότι ένα αρπακτικό είναι σε πορεία. Ο χτύπημα αφήνει σε όλους τους κατοίκους να γνωρίζουν ότι έρχεται κάτι κακό. Αυτή η συμπεριφορά είναι πολύ συνηθισμένη μεταξύ των κουνελιών ελεύθερης περιαγωγής που θέλουν να ενημερώσουν τους άλλους για πιθανή επίθεση.\nΔόντια λείανσης:Ο ήχος ενός κουνελιού που λερώνει τα δόντια του είναι σχεδόν αδιαμφισβήτητος. Είναι δύσκολο να το συγχέουμε με φουντωτό, παρόλο που γίνεται με τον ίδιο τρόπο. Αν το κουνέλι σας λερώνει τα δόντια του, είναι σε πολύ πόνο και χρειάζεται ιατρική φροντίδα.\nΣκούξιμο:Ο ήχος ενός κνησού κουνελιού θα στείλει ρίγη στη σπονδυλική σας στήλη για δύο λόγους. Πρώτα απ 'όλα, ακούγεται πολύ κοντά σε ένα τρομακτικό παιδί. Δεύτερον, τα κουνέλια φωνάζουν μόνο όταν ένας θηρευτής τα κυνηγάει ή πεθαίνουν. Δεν είναι ποτέ ένας ψευδής συναγερμός όταν ένα κουνέλι κραυγάζει.


Συμφωνία Τσίπρα - Ιερώνυμου: "Kolotoumba" λέει το ΚΙΝΑΛ! - Ειδήσεις\nNewsit / Πολιτική / Συμφωνία Τσίπρα – Ιερώνυμου: “Kolotoumba” λέει το ΚΙΝΑΛ!\nΣυμφωνία Τσίπρα – Ιερώνυμου: “Kolotoumba” λέει το ΚΙΝΑΛ!\nΔημοσιεύθηκε: 07.11.2018 | 00:03\nΜετά την ΝΔ και το Κίνημα Αλλαγής αντιδρά επισήμως σχετικά με την συμφωνία Τσίπρα - Ιερώνυμου για τις σχέσεις Εκκλησίας - Πολιτείας.\nΗ συμφωνία Τσίπρα – Ιερώνυμου πυροδοτεί αντιδράσεις τόσο σε πολιτικό όσο και σε… θρησκευτικό επίπεδο.\nΜετά την ανακοίνωση της Νέας Δημοκρατίας για το ζήτημα, θέση παίρνει και το Κίνημα Αλλαγής, το οποίο αναφέρει πως παραμένει σταθερά υπέρ της αρχής των διακριτών ρόλων και υποστηρίζει πως η συμφωνία κυβέρνησης – εκκλησίας δεν είναι σε αυτή την κατεύθυνση.\nΤι λέει το ΚΙΝΑΛ για την συμφωνία Τσίπρα – Ιερώνυμου\nΟ κ. Τσίπρας όχι απλώς εγκατέλειψε την πάγια θέση του περί διαχωρισμού κράτους εκκλησίας, κάνοντας ακόμα μια μεγαλοπρεπή kolotoumba (διεθνής όρος πλέον), αλλά αρνήθηκε ακόμα και την αρχή των διακριτών ρόλων» αναφέρεται σε ανακοίνωση του γραφείου τύπου του Κινήματος Αλλαγής για την συμφωνία της κυβέρνησης με την εκκλησία.\nΣυμφωνία Τσίπρα – Ιερώνυμου: “Ιερός πόλεμος”! Απειλούν με “πρωτόγνωρες κινητοποιήσεις” οι κληρικοί!\n«Τα χρήματα των Ελλήνων φορολογουμένων θα τα διαχειρίζονται οι μητροπολίτες. Πρόκειται για μια ακόμα «κοροϊδία made in Tsipras» η οποία κρύβει μάλιστα σοβαρούς κινδύνους από την κρατικοδίαιτη οικονομική χειραφέτηση της Εκκλησίας.\nΚαι όλα αυτά για να προστεθεί μια φράση περί θρησκευτικής ουδετερότητας στο 3ο άρθρο του Συντάγματος. Μιας προσθήκης που ήδη αποδυναμώθηκε από τον ίδιο τον κ.Τσίπρα» αναφέρει το ΚΙΝΑΛ και προσθέτει πως παραμένει σταθερά υπέρ της αρχής των διακριτών ρόλων.\nΔΙΑΧΩΡΙΣΜΟΣ ΚΡΑΤΟΥΣ ΕΚΚΛΗΣΙΑΣ\nΣυμφωνία Τσίπρα – Ιερώνυμου: “Κίνηση εντυπωσιασμού και όχι ουσίας” λέει ο Μποτόπουλος!\nΣυμφωνία Τσίπρα – Ιερώνυμου: “Ένα βήμα προς τον μεγαλύτερο διαχωρισμό κράτους –...\nΑυτά είναι τα 15 σημεία της ιστορικής συμφωνίας για τον διαχωρισμό εκκλησίας...\nΠερίεργα σχήματα στην άκρη της Ελλάδας – Τι κρύβεται πίσω από αυτές τις εικόνες


Avatonpress: Συνεργασία Τώρα: Για Ημέρα λήθης και όχι μνήμης στο δήμο Ωραιοκάστρου κάνει λόγο σχετικά με την Γενοκτονία των Ελλήνων του Πόντου\nΚυριακή, 17 Μαΐου 2020 10:27 μ.μ.\nΣυνεργασία Τώρα: Για Ημέρα λήθης και όχι μνήμης στο δήμο Ωραιοκάστρου κάνει λόγο σχετικά με την Γενοκτονία των Ελλήνων του Πόντου\n19 Μαίου: Ημέρα μνήμης ή λήθης στο Δ.Ωραιοκάστρου;\nΚάθε χρόνο η Κυριακή πριν τις 19 Μαίου είναι αφιερωμένη στα 353.000 θύματα της Ποντιακής Γενοκτονίας. Ο Δήμος βγάζει μία ανακοίνωση -πρόσκληση με το καθιερωμένο πρόγραμμα, φροντίζει για το ταψί με τα κόλυβα στην επιμνημόσυνη δέηση που γίνεται στην Μητρόπολη του Δήμου μας, για την ομιλία, κ.α.! Όλα αυτά γίνονταν κάθε χρόνο εκτός από φέτος!\nΗ ευαισθησία των σημερινών Διοικούντων περιορίζεται στις απειλές με εξώδικα στα τοπικά μέσα ενημέρωσης αντί να ασχοληθούν με αυτά που πρέπει! Να κάνουν έστω τα αυτονόητα, για να τιμήσουν την μνήμη και την ιστορία των προγόνων μας, αυτών που έχτισαν το Ωραιόκαστρο! Τα συμπεράσματα δικά σας!\nΕμείς ως δημοτική παράταξη που σέβεται την ιστορία του τόπου καταθέσαμε -μέσω της επιστολής του συμβούλου μας Ηρακλή Τσακαλίδη προς την διοίκηση του δήμου, τις ενστάσεις μας, την πρόταση μας για φωτισμό του Δημαρχείου στις 19 Μαίου στα χρώματα της Γενοκτονίας πορφυρό και μαύρο, καθώς και ένα ΨΗΦΙΣΜΑ για την σημερινή ημέρα μνήμης της Γενοκτονίας των Ελλήνων του Πόντου!


Mindfulness στο χώρο των επιχειρήσεων, ένα νέο όπλο. - Worktime.gr\nMindfulness στο χώρο των επιχειρήσεων, ένα νέο όπλο.\n13 Οκτωβρίου, 2019 0 Comments\nΟι ρυθμοί της καθημερινότητάς μας είναι έντονοι και ακόμη περισσότερο στον εργασιακό χώρο, είναι ολοένα και πιο απαιτητικοί. Πολλές φορές οι ώρες και οι μέρες περνούν και εμείς δεν ζούμε πραγματικά τις στιγμές, ενεργούμε μηχανικά…Πώς λένε τον τελευταίο συνεργάτη που γνωρίσατε; Ποιος συνάδελφος σας χαμογέλασε χθες; Τι σας έκανε να γελάσετε την τελευταία εβδομάδα στο γραφείο; Πότε νιώσατε ικανοποιημένος στη δουλειά σας τις τελευταίες μέρες;\nΆραγε μπορούμε να απαντήσουμε με ευκολία στις παραπάνω ερωτήσεις ή μάθαμε να ζούμε μηχανικά, σα να λειτουργούμε σε ένα αυτόματο πιλότο;Είμαστε σε μία συνάντηση και σκεφτόμαστε τι θα κάνουμε μετά, οδηγούμε και δεν έχουμε καταλάβει πότε φτάσαμε στον προορισμό μας, μπορεί να ξεχάσουμε την ίδια στιγμή τι ακούσαμε ή να κοιτάζουμε κάτι χωρίς να το βλέπουμε.\nΤο mindfulness είναι το ακριβώς αντίθετο από τη μηχανική αυτοματοποίηση της ζωής μας καθώς σημαίνει ενσυνειδητότητα, δηλαδή το να ζούμε στο «εδώ και τώρα» ,το να ζούμε συνειδητά την κάθε στιγμή της ζωής μας.\nΜεγάλος αριθμός ερευνητικών δεδομένων δείχνει ότι πρακτικές mindfulness μειώνουν το άγχος, το φόβο, το stress, τον θυμό, την κατάθλιψη, την αϋπνία και αυξάνουν την αίσθηση της ευεξίας, την σωματική και πνευματική ενέργεια, την ικανότητα διαχείρισης του πόνου. Αυξάνουν την εστίαση και την προσοχή, βελτιώνουν τη μνήμη και τη συναισθηματική νοημοσύνη, ενώ ταυτόχρονα αναπτύσσουν την ενσυναίσθηση και τη συμπόνια. Επιπλέον φαίνεται ότι βελτιώνουν τις σχέσεις, την αποτελεσματικότητα στην εργασία, την ψυχική ανθεκτικότητα και ενδυναμώνουν το ανοσοποιητικό σύστημα.\nΟ όρος mindfulness, που προέρχεται από τον χώρο της θετικής ψυχολογίας, δεν θα μπορούσε να περάσει απαρατήρητος και ανεκμετάλλευτος από την επιχειρησιακή και εργασιακή «κουλτούρα». Ερευνητικά δεδομένα δείχνουν ότι στο εργασιακό περιβάλλον η ενσυνειδητότητα συνδέεται στενά με την καλύτερη λήψη αποφάσεων, την καλύτερη επικοινωνία, την αύξηση ικανοποίησης από την εργασία, τη βελτίωση της απόδοσης, την ικανότητα να διαχειρίζεται κάποιος πολλούς στόχους παράλληλα και την αύξηση της εργασιακής δέσμευσης.\nΠώς θα αποκτήσουμε περισσότερη ενσυνειδητότητα;\nΤο μυαλό μας αν το αφήσουμε ελεύθερο, περιπλανιέται μακριά από την παρούσα στιγμή. Για να έχουμε μεγάλη επιτυχία, αρκεί να δώσουμε την πλήρη προσοχή μας, πριν διαμορφώσουμε μία άποψη ή πριν αποφασίσουμε κάτι. Αρκεί να κατανοήσουμε ότι αυτό που συμβαίνει τώρα καθορίζει και αυτό που θα συμβεί αύριο.\n«Όπου και να βρίσκεσαι, να είσαι ολοκληρωτικά εκεί», Eckhart Tolle\nΞεκινάμε με το να θέτουμε την προσοχή μας σε καθημερινές απλές δραστηριότητες, όπως όταν τρώμε, όταν μιλάμε με κάποιον, όταν κάνουμε μπάνιο. Συνήθως αυτές τις απλές καθημερινές δραστηριότητες τις κάνουμε μηχανικά και το μυαλό μας βρίσκεται κάπου αλλού.\nΔεν επιδιώκουμε να ελέγξουμε, να σταματήσουμε ή να αλλάξουμε τις σκέψεις και τα συναισθήματα μας. Απλώς παρατηρούμε τις εμπειρίες μας, χωρίς να τις κρίνουμε. Γινόμαστε παρατηρητές των σκέψεων, των συναισθημάτων και των αισθήσεών μας, χωρίς να παγιδευόμαστε μέσα σε αυτές ή να παρασυρόμαστε. Με αυτό τον τρόπο μπορούμε να επιλέξουμε τον τρόπο συμπεριφοράς μας.\nΕπικεντρώνουμε την προσοχή μας στο παρόν και σε αυτό που κάνουμε τώρα, χωρίς να αφήνουμε το μυαλό μας να σκέφτεται το παρελθόν ή το μέλλον.\nΦτάνουμε στη δουλειά μας με διαύγεια και ηρεμία. Ολοκληρώνουμε την κάθε μας εργασία όντας συγκεντρωμένοι.\nΌταν κάτι πηγαίνει στραβά, προσπαθούμε να αποβάλουμε τις τοξικές σκέψεις.\nΓενικότερα, οι πρακτικές mindfulness περιλαμβάνουν τη συνειδητή και σκόπιμη κατεύθυνση της προσοχής μας. Όταν ζούμε μηχανικά και αυτοματοποιημένα, η προσοχή μας χάνεται μέσα σε ένα ατελείωτο ειρμό σκέψεων οι οποίες πολλές φορές είναι αρνητικές ή τοξικές.\nΑντιθέτως, όταν προσέχουμε σκόπιμα μπορούμε να βγούμε έξω από αυτό τον ειρμό και να θέσουμε την προσοχή μας εκεί που εμείς επιλέγουμε. Είμαστε δηλαδή περισσότερο συνειδητοί. Ζούμε πιο συνειδητά.


Μαζί θα ανακαλύψουμε τα γευστικότερα pairings των γιορτών\nΈξι άνθρωποι της γεύσης ανακαλύπτουν πώς το METAXA 12 Stars μπορεί να γίνει ο γευστικός υπερήρωας αυτού του χειμώνα.\nΗ ανάγκη του να συνδυάζουμε τις γεύσεις στη ζωή μας, το να ταιριάζουμε εκείνα που γευόμαστε από τις τροφές με εκείνα που πίνουμε δεν είναι ένα trend των καιρών όπως πιστεύουν πολλοί. Είναι μία συνήθεια που γεννήθηκε μαζί με την απόλαυση. Είναι ένας μεγάλος μαγικός κόσμος που αξίζει να εξερευνεί κάποιος διαρκώς στην καθημερινότητά του.\nΑυτές τις ημέρες τα sites της 24MEDIA ξεκινούν το δικό τους “Pairing Guide”, με τη βοήθεια τριών εκπροσώπων του κόσμου του bartending αλλά και τριών ανθρώπων από τον κόσμο της γαστρονομίας. Κοινή συνισταμένη; To METAXA 12 Stars, το οποίο έρχεται στη ζωή μας για να δώσει γεύση στις στιγμές μας στο σπίτι είτε το απολαμβάνουμε μόνο του στο ποτήρι μαζί με φαγητό ή γλυκό, είτε δημιουργούμε με αυτό κάποιο long drink ή cocktail.\nΤις επόμενες εβδομάδες λοιπόν, θα ανακαλύψουμε παρέα εκείνα τα ιδανικά pairings που θα μας κρατήσουν συντροφιά στις γιορτές αλλά θα βγάλουν στο προσκήνιο και τον πιο δημιουργικό μας εαυτό. Κι αυτό γιατί κάθε ένας από τους έξι “καλεσμένους” μας σε αυτό το pairing guide, θα δίνει τη δική του μοναδική πρόταση για να ακολουθήσουμε. Είτε πρόκειται για ένα cocktail, είτε για μία συνταγή φαγητού που ταιριάζει αρμονικά με την κομψή και πλούσια γεύση του METAXA 12 Stars.\nΦλούδα πορτοκαλιού, καφές, σοκολάτα και καπνισμένη δρυς στη μύτη. Αποξηραμένα φρούτα, φλούδα πορτοκαλιού και ένα άγγιγμα μπαχαρικών στην πρώτη γουλιά. Αρωματική και μεγάλης διάρκειας επίγευση με χαρακτηριστικό το άγγιγμα μπαχαρικών και τη φλούδα πορτοκαλιού. Το METAXA 12 Stars χαρίζει γεμάτες γεύσεις σε εκείνον που θα το δοκιμάσει αλλά και μία παλέτα επιλογών σε εκείνον που θα πειραματιστεί μαζί του σε ένα cocktail.\nA post shared by METAXA (@metaxa.official)\nΗ δική μας πρόταση; Να έχετε το δικό σας METAXA 12 Stars στο σπίτι. Να το απολαύσετε στο ποτήρι με λίγο πάγο προσπαθώντας να ανακαλύψετε όσα αναφέραμε παραπάνω. Και αμέσως μετά, να διαλέξετε μία ή και περισσότερες από τις 6 προτάσεις που θα δώσουμε τις επόμενες εβδομάδες. Για να δώσετε μία ευκαιρία στον εαυτό σας να γνωρίσετε το πόσο άρτια μπορούν κάποιες γεύσεις να ταιριάζουν μεταξύ τους.\nΜέχρι να δούμε τα pairings από τους bartenders και τους ειδικούς της γεύσης, προτείνουμε να δοκιμάσετε τα bartending skills σας, φτιάχνοντας τη δική σας μικρή κάβα για το σπίτι. Εκτός κι αν αφεθείτε στα χέρια κάποιου πεπειραμένου bartender με ένα METAXA cocktail να φτάνει πανεύκολα στο σπίτι σας χάρη στη Wolt. Μιας και κάθε Παρασκευή και Σάββατο μέχρι και τις 15 Ιανουαρίου τρέχει μία φανταστική 1+1 προσφορά.\nΟι Παναγιώτης Φράγκος, Άρης Χατζηαντωνίου και Παναγιώτης Παναγιωτάτος από τον κόσμο του bartending αλλά και οι Περικλής Κοσκινάς, Χάρης Μπονάνος και “Spoon of Copper” από τον κόσμο της γαστρονομίας, θα είναι οι ξεναγοί μας σε αυτό το ταξίδι ανακάλυψης γευστικών συνδυασμών με το αγαπημένο μας METAXA 12 Stars.\nΕίστε έτοιμοι για αυτό το γευστικό ταξίδι;


Τοπικά Νέα - Τρίτη 26 Δεκεμβρίου 2017\nΠαραδόθηκαν από τον αγωγό ΤΑP AG τα έξι εκχιονιστικά μηχανήματα που προορίζονται για Δράμα, Καβάλα και Θράκη\nΗ τελετή παράδοσης στην Περιφέρεια Ανατολικής Μακεδονίας και Θράκης έξι εκχιονιστικών οχημάτων -πολυμηχανημάτων από τον Διαδριατικό Αγωγό Φυσικού Αερίου (TAP AG) πραγματοποιήθηκε χθες στην έδρα της Διεύθυνσης Τεχνικών Έργων της Περιφερειακής Ενότητας Ροδόπης στην Κομοτηνή.\nΗ τελετή έγινε παρουσία του περιφερειάρχη Ανατολικής Μακεδονίας και Θράκης Χρήστου Μέτιου ο οποίος μίλησε για την σημαντικότητα του έργου, λέγοντας χαρακτηριστικά ότι θα ενισχύσει τον γεωπολιτικό ρόλο της περιοχής μας. Μιλώντας ειδικά για τη δωρεά εξέφρασε την ικανοποίησή του και πρόσθεσε «αναμένω όμως και την ικανοποίηση των υπόλοιπων προτάσεων που έχουν καταθέσει».\nΗ δωρεά, που αναμένεται να ενισχύσει τις δυνατότητες αποχιονισμού της Περιφέρειας, εντάσσεται στις εθελοντικές κοινωνικές και περιβαλλοντικές επενδύσεις του ΤΑΡ στις περιοχές από όπου διέρχεται ο αγωγός και είναι αποτέλεσμα συνεργασίας με την Περιφέρεια. Από ένα μηχάνημα θα λάβουν οι περιφερειακές ενότητες Ροδόπης, Δράμας, Ξάνθης, Καβάλας και δύο ο Έβρος.\nΠαρόντες στην τελετή ήταν οι αντιπεριφερειάρχες Ροδόπης Νίκος Τσαλικίδης, Ξάνθης Κώστας Ζαγναφέρης, Καβάλας Θόδωρος Μαρκόπουλος, Έβρου Δημήτρης Πέτροβιτς, περιφερειακοί σύμβουλοι, στελέχη της Πολιτικής Προστασίας, της Διεύθυνσης Τεχνικών Έργων και οδηγοί από όλη την Περιφέρεια που θα εργαστούν με τα μηχανήματα.\nΤον TAP εκπροσώπησε ο υπεύθυνος τοπικών κοινωνιών του ΤΑΡ για την Ανατολική Μακεδονία και Θράκη κ. Σπύρος Νάκος.\nΔημοσκόπηση της Kapa Reasearch για την Αν. Μακεδονία & Θράκη Ο Δήμαρχος Δράμας Χρ. Μαμσάκος συγκεντρώνει τις περισσότερες αρνητικές γνώμες\nΔημοσκόπηση για τη δημοφιλία των Δημάρχων των κεντρικών δήμων, του Περιφερειάρχη ΑΜΘ και των βουλευτών της ΠΑΜ-Θ, διεξήγαγε η Kapa Research για λογαριασμό της εφημερίδας Νέα Εγνατία της Καβάλας. Η δημοσκόπηση έγινε το διάστημα 13/11 μέχρι 6/12 σε δείγμα 972 ατόμων στις 5 πρωτεύουσες της Περιφέρειας ΑΜΘ.\nΑπό τα αποτελέσματα προκύπτουν αρκετά συμπεράσματα, που άρχισαν ήδη να απασχολούν τα πολιτικά πρόσωπα καθώς καταγράφεται μια εικόνα θετικών και αρνητικών απόψεων από τους πολίτες για τους πέντε Δημάρχους.\nΟ Δήμαρχος Κομοτηνής Γιώργος Πετρίδης εμφανίζεται στη δημοσκόπηση να έχει τα μεγαλύτερα ποσοστά δημοφιλίας μεταξύ των άλλων συναδέλφων του στις πρωτεύουσες των νομών της Περιφέρειας Α.Μ.Θ., με 48,5% θετικές και μάλλον θετικές γνώμες, ενώ μεταξύ των πέντε δημάρχων της Περιφέρειας ο Δήμαρχος Δράμας Χριστόδουλος Μαμσάκος συγκεντρώνει τις περισσότερες αρνητικές γνώμες με ποσοστό της τάξης του 55% να απαντάει αρνητικά ή μάλλον αρνητικά.\nΜοιρασμένοι εμφανίζονται οι πολίτες της Περιφέρειας Ανατολικής Μακεδονίας και Θράκης στο ερώτημα «πόσο ικανοποιημένοι είστε από τη ζωή στην περιοχή που κατοικείτε;» με το 49,5% να απαντά πολύ ή αρκετά ικανοποιημένοι (με μόλις 5% να απαντούν πολύ ικανοποιημένοι) και ακριβώς το ίδιο ποσοστό (49,5%) να απαντά λίγο ή καθόλου ικανοποιημένοι.\nΟ Χιλιώτης Δράμα 1986 έπαιξε σαν ίσος προς ίσο τον ΠΑΟΚ\nΤο «Σπιτάκι Κυκλοφοριακής Αγωγής» της Ελληνικής Αστυνομίας άνοιξε τις πόρτες του την 3-12-2017, στην Ονειρούπολη Δράμας, προσφέροντας μια μοναδική εμπειρία στους μικρούς επισκέπτες. Το πληροφοριακό κέντρο κυκλοφοριακής αγωγής βρίσκεται στην είσοδο της Ονειρούπολης και θα παραμείνει ανοιχτό έως την 7-1-2018.\nΟ Αντιπεριφερειάρχης Δράμας τόνισε ότι... «Η Περιφερειακή Ενότητα Δράμας, ανταποκρινόμενη στο κάλεσμα του Κολυμβητικού Ομίλου Δράμας, συμμετείχε στη διοργάνωση της εκδήλωσης, με ανάλογη χρηματοδότηση και κινητοποίηση των αρμόδιων υπηρεσιών της, συμβάλλοντας κατά το δυνατό στη διάδοση του αθλήματος της κολύμβησης και την προβολή της πόλης μας τόσο στην υπόλοιπη χώρα, όσο και στο εξωτερικό».\n-Το νέο «χαράτσι» 26,9% που ανακοινώθηκε χθες και θα επιβαρύνει με εισφορές όσους αμείβονται με επαγγελματική δαπάνη.


Ναός "Παναγία η Σκριπού" - Βοιωτικός Κόσμος\nΝαός "Παναγία η Σκριπού"\nΟ Ναός της Παναγίας βρίσκεται στην ενορία της Σκριπούς στον Ορχομενό. Γιορτάζει στις 10 Σεπτεμβρίου.\nΓια εκατοντάδες χρόνια ήταν ανδρικό μοναστήρι και μόνο κατά τον τελευταίο αιώνα λειτούργησε σαν ενοριακός ναός. Κατά τους Πουκεβίλ και Λικ, ως το 1821 διατηρούσε 60 καλογέρους, που διαλύθηκαν το 1926 μετά την απαλλοτρίωση των κτημάτων του μοναστηριού.\nΓραπτή επιγραφή ενσωματωμένη στο εξωτερικό της αψίδας του ιερού αναγράφει τον κτήτορα Λέοντα Βασιλικό Πρωτοσπαθάριο (οστιάριος, εκκλησιαστικός αξιωματούχος και στρατηγός, διοικητής του θέματος της Ελλάδας που είχε έδρα τη Θήβα) και τη χρονολογία κατασκευής του ναού 873/4. Στην τοιχοδομία του ναού έχει χρησιμοποιηθεί και αρχαίο υλικό από τον περιβάλλοντα αρχαιολογικό χώρο.\nΟ ναός είναι εγγεγραμμένος σταυροειδής με τρούλλο, με προεξέχουσες τις κεραίες του σταυρού και στενό νάρθηκα. Από το αρχικό συγκρότημα σήμερα σώζεται μόνο το καθολικό, αφιερωμένο στην Κοίμηση της Θεοτόκου και στους Αποστόλους Πέτρο και Παύλο, όπως αποδεικνύει το τρισυπόστατο Ιερό Βήμα. Ο γλυπτικός διάκοσμος στις εσωτερικές και εξωτερικές του επιφάνειες είναι πλούσιος με πολλά μέλη ενσωματωμένα στα μεταγενέστερα κελλιά, νότια του Καθολικού και στο δυτικό πρόπυλο. Πολλές τοιχογραφίες διαφόρων εποχών βρίσκονται στα τρία Ιερά και σποραδικά στον κυρίως ναό. Οι παλαιότερες ανήκουν στον 17ο αιώνα. Νοτιοδυτικά του ναού ήταν χτισμένα τα αρχικά κελλιά σε πέντε διαδοχικούς κεραμοσκεπείς χώρους. Ανατολικά από αυτά υπάρχουν τα νεότερα κελλιά τα οποία χρησιμοποιούνται και σήμερα για θρησκευτικές και πολιτιστικές εκδηλώσεις.\nΒορειοδυτικά βρίσκεται το καμπαναριό που κατασκευάστηκε το 1939. Ανασκαφικές εργασίες στο παρελθόν αποκάλυψαν στο εσωτερικό του ναού την ύπαρξη παλαιοχριστιανικού ψηφιδωτού και εξωτερικά, στον περίβολο, κτήριο μυκηναϊκής περιόδου.\nΝοτιοδυτικά του ναού και σε πολύ μικρή απόσταση, βρίσκεται ο θολωτός τάφος του Μινύα . Πρόκειται για ένα από τα λαμπρότερα δείγματα ταφικής αρχιτεκτονικής της μυκηναϊκής περιόδου και συγκρίνεται με τον θολωτό τάφο του "Ατρέως" στις Μυκήνες. Αποκαλύφθηκε από τον H. Schliemann το 1880-1886 και η ανασκαφή στην ευρύτερη περιοχή ολοκληρώθηκε κατά το 1903-1905, από βαυαρική αποστολή, με επικεφαλείς τους H. Bulle και A. Furtwaengler.\nΔυτικά του ναού υπάρχει το αρχαίο θέατρο που οικοδομήθηκε προς το τέλος του 4ου π.Χ. αιώνα, και έφερε στο φως η ανασκαφική έρευνα της Αρχαιολογικής Υπηρεσίας (έφορος Θ. Σπυρόπουλος) το 1970-1973. Διατηρείται το κοίλο, με τα εδώλια για τους θεατές, η ορχήστρα και μέρος της σκηνής. Το αρχαίο θέατρο χρησιμοποιείται σήμερα για πολιτιστικές εκδηλώσεις.\nΑνατολικά του θολωτού τάφου υπάρχει μυκηναϊκό ανάκτορο που καταστράφηκε περί το 1200 π.Χ. Έχει εν μέρει μόνο αποκαλυφθεί (από την αποστολή που αποκάλυψε και το αρχαίο θέατρο) και αποτελείται από τρεις πτέρυγες διακοσμημένες με πλούσιες τοιχογραφίες.\n10 Σεπτεμβρίου 1943 : Το θαύμα της Μεγαλόχαρης στον Ορχομενό\nΣτις 8 Σεπτέμβρη του 1943 οι Ιταλοί συνθηκολόγησαν και στην αρχή αρνήθηκαν να παραδώσουν τον οπλισμό τους στους συμμάχους τους Γερμανούς. Τότε η περιφερειακή οργάνωση του Ε.Α.Μ. Ορχομενού θεώρησε ότι μπορούσε να επωφεληθεί και να παραλάβει αυτή τον ιταλικό οπλισμό.Γι' αυτό παρακίνησε τους οπλισμένους και μη Ορχομενίους να κινηθούν προς τη Λειβαδιά. Οι Γερμανοί όμως κύκλωσαν και αφόπλισαν τους Ιταλούς κι όταν έμαθαν για τις προθέσεις των Ορχομένιων έστειλαν εναντίον τους την άλλη μέρα, 9 Σεπτέμβρη, απόσπασμα με τεθωρακισμένα. Οι Ορχόμενιοι, που είχαν φτάσει στο μεταξύ στο σταυροδρόμι του Άγιου Ανδρέα, ανέτοιμοι και αδιοργάνωτοι καθώς ήσαν, σκόρπισαν στη γύρω περιοχή με κατεύθυνση οι περισσότεροι τον απόμερο Διόνυσο. Οι Γερμανοί όμως συνέχισαν την καταδίωξη με σκοπό να επιβάλλουν αντίποινα στον Ορχομενό, όπως ήταν η συνηθισμένη τακτική τους.\nΤη νύχτα της 9ης προς τη 10η Σεπτεμβρίου 1943 λίγα μέτρα πιο κάτω από την εκκλησία της Παναγίας, τα γερμανικά τανκς ακινητοποιήθηκαν χωρίς να υπάρχει κανείς φανερός λόγος. Όπως εξιστόρησε ο επικεφαλής του γερμανικού αποσπάσματος Όφμαν, η μορφή της Παναγίας φανερώθηκε στο νυχτερινό ουρανό.\nΜετά το τέλος του πολέμου ο επικεφαλής επέστρεψε προσκυνητής στην Παναγία της Σκριπούς, χαρίζοντας στο ναό μια εικόνα με την αναπαράσταση του οράματός του. Από τότε σχεδόν κάθε χρόνο επιστρέφει στο ναό για να προσκυνήσει στις 10 Σεπτεμβρίου. Για το λόγο αυτό η Παναγία της Σκριπούς, εκτός των άλλων ημερομηνιών, γιορτάζει και στις 10 Σεπτεμβρίου με λιτανεία και μεταφορά της εικόνας, στον τόπο που ακινητοποιήθηκαν τα τανκς.\nΔιαδικτυακή Πύλη Ορχομενού


Στον τελικό με την πρώτη ο Τεντόγλου με άλμα στα 8,22 - Newsplanet09\nHome / ΤΟΚΥΟ 2020 / Στον τελικό με την πρώτη ο Τεντόγλου με άλμα στα 8,22\nΣτον τελικό με την πρώτη ο Τεντόγλου με άλμα στα 8,22\n7/31/2021 01:49:00 μ.μ. 0\nΟ κορυφαίος άλτης του μήκους φέτος στον κόσμο έπιασε το όριο των 8.22 μέτρων στην πρώτη του προσπάθεια κι επιβεβαίωσε την κλάση του.\nΟ άλτης του Γιώργου Πομάσκι επιβεβαίωσε ότι βρίσκεται σε εξαιρετική κατάσταση και πήγε στον τελικό ως ο δεύτερος αθλητής που έπιασε το όριο μετά τον Χουάν Μιγκέλ Ετσεμπερία από την Κούβα.\nΤα προκριματικά βρίσκονται σε εξέλιξη, αλλά μέχρι τώρα ο Τεντόγλου κι ο Ετσεμπερία είναι οι μοναδικοί που έχουν «σφραγίσει» την παρουσία τους στον μεγάλο τελικό, ο οποίος θα διεξαχθεί τα ξημερώματα της Δευτέρας (2/8), στις 04:20 ώρα Ελλάδας.\nΑΘΛΗΤΙΣΜΟΣ ΜΙΛΤΟΣ ΤΕΝΤΟΓΛΟΥ ΟΛΥΜΠΙΑΚΟΙ ΑΓΩΝΕΣ ΤΟΚΥΟ 2020


Μεγάλος διαγωνισμός Xiaomishop.com! Κερδίστε 4 gadgets της Xiaomi!\nby digicontest 8 Jan 2015\nΤο Digital Life μαζί με το Xiaomishop.com σας κάνουν δώρο για το νέο έτος 4 μοναδικά gadgets της Xiaomi! Δείτε ποιά είναι αυτά και πως θα λάβετε συμμετοχή στο διαγωνισμό!\nΈχουμε ένα Mi Powerbank της Xiaomi (χρώματος ασημί) με χωρητικότητα 10.400mAh, το οποίο όμως είναι τρομερά compact και σχετικά ελαφρύ, αλλά και εξαιρετικής ποιότητας κατασκευής! Έρχεται με flat USB καλώδιο και έχει έξοδο 1A, ενδεικτά LEDs φόρτισης και ένα μεγάλο πλήκτρο για την ενεργοποίησή του, το οποίο όμως είναι κοίλο ώστε να μην πιέζεται κατά λάθος στην τσέπη ή την τσάντα σας!\nΕπόμενο δώρο είναι ένα σετ ακουστικών τύπου "ψείρες" της Xiaomi, σχεδιασμού "in-ear" ώστε να απομονώνει τελείως τους ήχους περιβάλλοντος και να επιτρέπει στο χρήστη να απολαμβάνει μονάχα τη μουσική ή τα videos του, με ήχο υψηλής πιστότητας!\nΈνα μοναδικό και πρωτότυπο gadget είναι το εργαλείο SIM-cutter της Xiaomi, μεταλλικής και ποιοτικής κατασκευής, το οποίο επιτρέπει να κόψετε μια full-size SIM σε microSIM μορφή, χωρίς να "τρέχετε" σε κάποιο κατάστημα ή να εκδίδετε νέες κάρτες που κοστίζουν... Απλό και εύκολο στη χρήση!\nΤέλος, το Xiaomishop.com μας παραχώρησε και το γνωστό Mi Band της Xiaomi, το έξυπνο βραχιόλι που μετρά τη σωματική σας δραστηριότητα, ειδοποιεί για κλήσεις, ακόμη και σας...ξυπνά το πρωί, ενώ συνεργάζεται με κάθε Android συσκευή και έχει αυτονομία πολλών ημερών!\nΕπίσης, μη ξεχνάτε πως με τη χρήση του voucher NEWYEAR που ισχύει για τους αναγνώστες του Digital Life, έχετε έκπτωση $10 σε οποιαδήποτε αγορά σας αξίας τουλάχιστον $100 μέσω του Xiaomishop.com (μέχρι τις 15/1)!\nΓια να λάβετε μέρος στο διαγωνισμό για τα 4 gadgets, μπορείτε απλά κάνοντας ΣΧΟΛΙΟ κάτω από αυτό το άρθρο ή και SHARE το διαγωνισμό στο Facebook. Κανείς συμμετέχοντας δε μπορεί να κερδίσει πάνω από 1 gadget. Ο διαγωνισμός θα λήξει στις 16/1.\nxiaomishop,xiaomishop contest,xiaomishop voucher,xiaomishop.com,διαγωνισμός xiaomishop


Τέλος στην αναμονή, ψήφος στην αμεσότητα από τον Stoiximan\nΝέος χρόνος με νέα δεδομένα εξυπηρέτησης στο Stoiximan.\nΓια πολλοστή φορά ο Stoiximan ταρακουνάει τα λιμνάζοντα νερά με τη φοβερή νέα υπηρεσία Customer Service που προσθέτει στην υπηρεσίες του με στόχο να τελειοποιήσει ακόμα περισσότερο τις συνθήκες επικοινωνίας των μελών με την ίδια.\nΠλέον οποιαδήποτε ερώτηση κι αν έχει ο παίκτης σε Ελλάδα ή Κύπρο μπορεί να την θέσει από τις 10:00 το πρωί μέχρι τις 22:00 το βράδυ με ένα απλό τηλεφώνημα.\nΤο μόνο που έχει να κάνει είναι να πληκτρολογήσει τον αριθμό και να λάβει άμεσα απάντηση σε κάθε του ερώτημα από ένα μέλος του Stoiximan.\nΑπό Ελλάδα το τηλέφωνο είναι: GR: (0030) 2111 983005\nΑπό Κύπρο το τηλέφωνο είναι: CΥ: (00357) 70008388\nΠαίξε νόμιμο στοίχημα και καζίνο (ΚΛΙΚ ΕΔΩ)\nΔημοσιεύτηκε: 9 Ιανουαρίου\nΠρώτος αγώνας για τα play off του Τσάμπιονς Λιγκ.


Ιακωβίδης – Να μη θυμόμαστε τους αθλητές κάθε τέσσερα χρόνια - News Quake\nΑρχική Σπορ Ιακωβίδης – Να μη θυμόμαστε τους αθλητές κάθε τέσσερα χρόνια\nΗ νέα έκκληση του Ιακωβίδη\nΟ 30χρονος αρσιβαρίστας, που επέστρεψε χθες στην Ελλάδα από τους Ολυμπιακούς Αγώβες, απηύθυνε έκκληση «να μη θυμόμαστε τους αθλητές κάθε 4 χρόνια, να είμαστε λίγο πιο κοντά τους. Παιδιά της διπλανής πόρτας είναι…», τόνισε.\nΠρόσθεσε ακόμα: «από την πολιτεία δεν έχω πάρει ούτε 1 ευρώ, ούτε θέλω να πάρω λεφτά από την Πολιτεία, αλήθεια σας λέω… Αν δεν ήταν ο Παναθηναϊκός, το σωματείο μου, να με στηρίξει τον τελευταίο χρόνο… Είμαι 30 χρόνων και είναι η πρώτη φορά που είχα συμβόλαιο ως αθλητής. Η Ομοσπονδία προσπαθεί να βρίσκει λύσεις».\nΠρώτα εργάζεται και μετά προπονείται\nΟ Θοδωρής Ιακωβίδης πρόσθεσε ότι «εργάζομαι κανονικά. Τελειώνω 4, φεύγω στο πόδι, πάω σπίτι τρώω, φεύγω γυμναστήριο και γυρνώ 9 το βραδύ 9.30 και την επομένη ξανά πίσω. Και αυτός είναι ο λόγος που δεν είμαι αποδοτικός». Ακόμα αποκάλυψε ότι στο γυμναστήριο στον Άγιο Κοσμά όπου κάνει προπόνηση όποτε βρέχει, πλημμυρίζει.\nΌταν ρωτήθηκε αν υπάρχει νέα γενιά στην άρση βαρών απάντησε καταφατικά, άλλα αναρωτήθηκε ποσό θα κρατήσουν, πόσο οι γονείς θα κρατήσουν την κατάσταση; «Στα 22 θα αντέχει το παιδί να τον βοηθάμε οι γονείς του; Θα πάνε να δουλέψουν. Δεν υπάρχει μοριοδότηση για πανεπιστήμιο όποτε σταματάμε και 1 χρόνο για τις πανελλήνιες», τόνισε.\nΟ Θοδωρής Ιακωβίδης δήλωσε ακόμα ότι μίλησε με τον υφυπουργό Αθλητισμού Λευτέρη Αυγενάκη και συμφώνησαν να συναντηθούν με όλους τους αθλητές μετά το Ράλι Ακρόπολις για να συζητηθούν τα αιτήματα τους. Ζήτησε σε αυτό το πλαίσιο να υπάρχει μοριοδότηση στα Πανεπιστήμια «ώστε να κερδίζουμε στις μαθητικές ηλικίες».\n«Καλώς να έρθει τον περιμένουμε, θα έχει πίστωση χρόνου», τόνισε, επίσης, για τον Πύρρο Δήμα, ο οποίος ανήγγειλε, μέσω του ΣΚΑΪ, την επιστροφή του στην ελληνική Ομοσπονδία άρσης βαρών.\nΕπόμενο άρθροΚρήτη – «Λαβωμένα» σχολεία μετά τους απανωτούς σεισμούς\nΜάντσεστερ Σίτι : Στα «ραντάρ» ο Λουκάκου\nΒαλένθια: Ολοκληρώνει το ρόστερ της με Πραντίγια


Επιστροφή με ενθουσιασμό για την Ανόρθωση | Goal News Cy\nGOALΕπιστροφή με ενθουσιασμό για την Ανόρθωση\nΕπιστροφή με ενθουσιασμό για την Ανόρθωση\nΕκπροσωπώντας την Κύπρο, η ανόρθωση συμμετείχε στο διεθνώς κοινωνικό πρόγραμμα «Ποδόσφαιρο για την φιλία». Η διοίκηση της Ανόρθωσης με ανακοίνωση της αναφέρεται σε αυτή την κοινωνική της δράση.\n«Ολοκληρώθηκε η συμμετοχή της Ανόρθωσης στο Διεθνές Κοινωνικό Πρόγραμμα “Ποδόσφαιρο για τη Φιλία” που διεξήχθη στην Μόσχα υπό την χορηγία της GAZPROM, αφήνωντας εξαιρετικές εντυπώσεις σε όλα τα μέλη της αποστολής. Η αποστολή αποτελούνταν από τους Χρίστο Καραμούττη όπου αγωνίστηκε ως παίκτης και αρχηγός της ομάδας του, τον Νικόλα Ζήνωνος όπου ήταν ο μικρός δημοσιογράφος που κάλυπτε τα γεγονότα, καθώς και τους συνοδούς τους Κυριάκο Καϊμακλιώτη και τον Διεθυντή Μαρκετινγκ της Ανόρθωσης Λεοντάρη Σπυρίδων.\nΟι μικροί γνώρισαν παιδιά από όλες τις ηπείρους του κόσμου, καθώς υπήρξαν συνολικά αποστολές από 211 χώρες για τη διοργάνωση και άφησαν τις καλύτερες εντυπώσεις στους διοργανωτές, με την παρουσία τους. Στο πλαίσιο του προγράμματος, η αποστολή επισκέφθηκε το Ενυδρείο Μοσκβάριουμ την Τετάρτη 13/6, όπου έγινε και η τελετή λήξης του προγράμματος. Επίσης, την Πέμπτη 14/6, όλες οι αποστολές έδωσαν το παρών στην τελετή έναρξης και στο πρώτο παιχνίδι του Παγκοσμίου Κυπέλλου 2018, μεταξύ της Ρωσίας και Σαουδικής Αραβίας».\nΟ Χρίστος Καραμούττης, ποδοσφαιριστής των ακαδημιών, όντας εντυπωσιασμένος από τη συμμετοχή του στο Τουρνουά ανέφερε για την εμπειρία του: «Ήταν μια απίστευτη εμπειρία διότι γνωρίσαμε άλλα άτομα, ανταλλάξαμε γνώσεις και δημιουργήσαμε φιλίες. Ήταν μια τρομερή εμπειρία που βοηθά εμάς τα παιδιά και μακάρι να μπορούσαν να το ζήσουν και άλλοι. Αυτά που ζεις στο τουρνουά, σε κάνουν καλύτερο και ως άνθρωπο».


17 Σεπτεμβρίου: Εορτή Αγίας Σοφίας – Loveteaching\nΔημοσιεύθηκε την 17 Σεπτεμβρίου 2017 από Love Teaching by Archodoula\nΣήμερα εορτάζουν η Αγία Σοφία και οι τρεις θυγατέρες της Πίστη, Ελπίδα και Αγάπη. Ας διαβάσουμε μερικά λόγια για τη ζωή τους.\nΑπολυτίκιο Αγ. Σοφίας,\nΠίστης, Αγάπης και Ελπίδας\nΤα μεγαλύτερα παιδιά μπορούν να παρακολουθήσουν\nένα βίντεο με τη ζωή των Αγίων\nΧρόνια Πολλά σε όσες γιορτάζουν σήμερα και στην περσινή μαθήτριά μου Σοφία Μπ. Ας έχουμε όλοι στη ζωή μας σοφία, αγάπη, πίστη & ελπίδα για ένα περισσότερο αισιόδοξο, χαρούμενο και πνευματικό μέλλον.\nΕτικέτα: ταινίες,θρησκευτική αγωγή\nΠροηγούμενο άρθρο Αρχίσαμε τα μαθηματικά!\nΕπόμενο άρθρο Ζωγραφίζω κάτι που αγαπώ!